pythainlp/thai-wiki-dataset-v4 huggingface dataset:
กรรณิการ์ ธิปะโชติ

กรรณิการ์ ธิปะโชติ ชื่อเล่น เล็ก เป็นนักวอลเลย์บอลหญิง ผู้ทำหน้าที่ในตำแหน่งบอลหัวเสา ปัจจุบันเล่นให้กับสโมสรวอลเลย์บอลสุพรีม ชลบุรี-อี.เทค (Supreme VC) ใส่เสื้อเบอร์ 6
เธอได้ลงเล่นให้สโมสรวอลเลย์บอลสุพรีม ชลบุรี-อี.เทค แมตซ์แรกในรายการ SAT ไทยแลนด์ วอลเลย์บอล อินวิเตชัน ศรีสะเกษ 2021
กรรณิการ์ ธิปะโชติ สร้างชื่อจากการเล่นให้กับ อยุธยา-เอ.ที.ซี.ซี. และพาทีมคว้าแชมป์ไทยแลนด์ลีก2009-2010 และ พาทีมคว้าแชมป์ซูเปอร์ลีก2014 รวมถึงติดทีมชาติไทยชุดใหญ่ ได้ไปเข้าร่วมแข่งขันวอลเลย์บอลหญิง ชิงแชมป์โลก 2014 ด้วย 
ในฐานะทีมชาติ (2014) กรรณิการ์ ธิปะโชติ ได้เป็นผู้เล่นที่ทำคะแนนสูงสุดของทีมไทย 14 แต้ม ในแมตซ์การแข่งขันที่ ไทย ชนะ คาซัคสถาน 
กรรณิการ์ ธิปะโชติ เคยมีโอกาสไปเล่นที่ลีกส์อาชีพต่างประเทศ ที่ประเทศฟิลิปปินส์ ในปี 2012-2013 และได้คว้ารางวัลผู้ทำคะแนนสูงสุด "Best Scorer" ในShakey's V-League Season 10 และ ไปเล่นที่ประเทศฟิลิปปินส์อีกครั้ง ในปี 2017 ทีมเดียวกับ อำพร หญ้าผา
ประวัติ.
กรรณิการ์ ธิปะโชติ ชื่อเล่น เล็ก เป็นชาวจังหวัดอุดรธานี ประเทศไทย 
เล็ก กรรณิการ์ โด่งดังในวงการวอลเลย์บอล จากการเล่นให้กับอยุธยาATCC ร่วมกันคว้าแชมป์เป็นครั้งแรกในไทยแลนด์ลีก 2009-2010 และ คว้าแชมป์ครั้งแรกใน ไทยเดนมาร์คซูเปอร์ลีก 2014 ให้กับอยุธยาATCC ได้สำเร็จ พร้อมทั้งคว้ารางวัลผู้ทำคะแนนสูงสุด (Best Scorer) ทั้งในไทยแลนด์ลีก และ (ลีกฟิลิปปินส์) 
โดยเล็ก กรรณิการ์ ย้ายมาอยู่วิทยาลัยเทคโนโลยีพณิชยการอยุธยา ตอนชั้นมัธยมศึกษาปีที่ 3 จากจังหวัดนครปฐม 
เบอร์เสื้อ.
เบอร์ 3 อยุธยา เอ.ที.ซี.ซี. (2010-2015)
เบอร์ 3 Cagayan Valley Lady Rising Suns (2012-2013)
เบอร์ 19 ทีมชาติในปี 2014 
เบอร์ 3 วอลเลย์บอลหญิงม.ศรีปทุม (2015-2018)
เบอร์ 3 (2017)
เบอร์ 7, เบอร์ 13 และ เบอร์ 16 ไทย-เดนมาร์ค ขอนแก่นสตาร์ (2015-2021)
เบอร์ 6 สุพรีม ชลบุรี-อี.เทค (ปัจจุบัน 2021)
ไชนาแอร์ไลน์ เที่ยวบินที่ 120

ไชนาแอร์ไลน์ เที่ยวบินที่ 120 เป็นเที่ยวบินระหว่างประเทศในเส้นทางกรุงไทเป ประเทศไต้หวัน ไปยังเกาะโอกินาวะ ประเทศญี่ปุ่น เมื่อวันที่ 20 สิงหาคม ค.ศ. 2007 หลังจากลงจอดบนที่หมายเพียง 6 นาที เครื่องบินเกิดไฟไหม้และระเบิดอย่างรุนแรง แต่ไม่มีผู้เสียชีวิต
ช่วงเช้าวันที่ 20 สิงหาคม เครื่องบิน โบอิง 737-800 ของสายการบินไชน่าแอร์ไลน์ พร้อมผู้โดยสาร 157 คน และลูกเรือ 8 คน ออกจาก ท่าอากาศยานนานาชาติไต้หวันเถาหยวนในกรุงไทเป และลงจอดที่ท่าอากาศยานนาฮะบนเกาะโอกินาวะเมื่อเวลา 10.27น. ตามเวลาท้องถิ่นของญี่ปุ่น แต่หลังลงจอดได้ไม่นาน นักบินได้แจ้งกับหอบังคับการบินว่าเกิดไฟไหม้ขึ้นที่บริเวณปีก จึงสั่งอพยพผู้โดยสารและลูกเรือทั้งหมดลงจากเคริ่องบินได้อย่างหวุดหวิด ก่อนที่เครื่องบินจะเกิดระเบิดอย่างรุนแรงในไม่กี่วินาทีถัดมาเมื่อเวลา 10.34น. ตามเวลาท้องถิ่นของญี่ปุ่น
เหตุการณ์ครั้งนี้ ผู้โดยสารและลูกเรือทั้ง 165 คนรอดชีวิตทั้งหมด มีเพียงผู้โดยสาร 2 คน ลูกเรือ 1 คน และเจ้าหน้าที่ภาคพื้นดินอีก 1 คนที่ได้รับบาดเจ็บ
หลังเกิดอุบัติเหตุ ไชน่าแอร์ไลน์สั่งให้ตรวจสอบเครื่องบิน โบอิง 737-800 ที่มีอยู่ในสายการบินทั้งหมด 11 ลำ และที่มีอยู่ในแมนดารินแอร์ไลน์อีก 2 ลำโดยทันที
จากการตรวจสอบพบว่าสลักบริเวณปีกหลุดไปทะลุถังน้ำมันเซื้อเพลิง โดยตัวสลักนั้นมีขนาด 10.4 มิลลิเมตร ซึ่งเล็กกว่าสลักทั่วไปซึ่งมีขนาด 14 มิลลิเมตร หากหัวสลักหลุดออกไป สลักดังกล่าวไม่สามารถยึดอยู่กับที่ได้ จึงหลุดเข้าไปทิ่มถังน้ำมันจนน้ำมันรั่ว อันเป็นสาเหตุทำให้เครื่องบินเกิดไฟไหม้และระเบิดในที่สุด
เอนิลิงกัส

เอนิลิงกัส  คือ กิจกรรมทางเพศซึ่งบุคคลหนึ่งใช้ปาก ริมฝีปาก ฟัน หรือลิ้นของตนกระทำต่อทวารหนักของอีกบุคคลหนึ่ง เพื่อกระตุ้นกามารมณ์ของบุคคลหลัง เอนิลิงกัสสามารถกระทำโดยผู้มีรสนิยมทางเพศแบบใดก็ได้
ในภาษาอังกฤษคำว่า anilingus มาจากคำภาษาละตินว่า "anus" (ตูด) + "lingere" (เลีย) Richard von Krafft-Ebing นักเพศวิทยาชาวเยอรมัน บัญญัติขึ้นในหนังสือเรื่อง "ไซโคพาเทียเซ็กชวลลิส (Psychopathia sexualis)" เมื่อปี 1886 กิจกรรมนี้ยังมีชื่ออื่นอีก เช่น anal–oral contact และ anal–oral sex ส่วนในภาษาปากมักเรียก rimming หรือ rim job
ในภาษาไทย เมื่อผู้ถูกกระทำเป็นชาย กิจกรรมนี้มักเรียกโดยภาษาปากว่า เลียตูดดูดไข่ หรือ ล้างตู้เย็น เพราะตู้เย็นเป็นที่ไว้ไข่ และไข่เปรียบถึงอัณฑะหรืออวัยวะเพศชาย เมื่อทวารหนักเป็นที่อยู่ของอวัยวะเพศชาย ทวารหนักจึงได้ชื่อว่า ตู้เย็น
เอนิลิงกัสยังเคยใช้เป็นวิธีลงทัณฑ์นักโทษในที่สาธารณะ ปรากฏในช่วงสงครามสามสิบปีตามที่ Hans Jakob Christoffel von Grimmelshausen นักเขียนชาวเยอรมัน บันทึกไว้ในหนังสือเรื่อง "ซิมพลิคัสซิมพลิซิสสิมัส (Simplicius Simplicissimus)" เมื่อปี 1668 เอนิลิงกัสที่ใช้เป็นการลงโทษนี้ภาษาอังกฤษมักเรียก arse licking คำนี้ภายหลังยังใช้หมายถึงการประจบประแจงผู้มีอำนาจ
ส่วนในวงการราชทัณฑ์สหรัฐอเมริกา เมื่อนักโทษคนหนึ่งติดหนี้นักโทษอีกคนหนึ่ง เขาอาจชำระหนี้ด้วยกระทำเอนิลิงกัสให้เจ้าหนี้ ภาษาปากราชทัณฑ์เรียกกิจกรรมเช่นนี้ว่า toss a salad
โอยามะ อิวาโอะ

จอมพล โอยามะ อิวาโอะ (; โรมาจิ: "Ōyama Iwao") เป็นรัฐบุรุษของจักรวรรดิญี่ปุ่น จอมพลแห่งกองทัพบกจักรวรรดิญี่ปุ่น อดีตผู้บัญชาการทหารสูงสุด 2 สมัย และเป็นรัฐมนตรีว่าการสงครามคนแรก และยังมีศักดิ์เป็นลูกพี่ลูกน้องของไซโง ทากาโมริ ขุนพลผู้ทรงอิทธิพลแห่งแคว้นซัตสึมะ
ประวัติ.
โอยามะ เกิดในเมืองคาโงชิมะของแคว้นซัตสึมะ ในตระกูลซามูไร เขาเป็นบุตรบุญธรรมของโอกูโบะ โทชิมิจิ เขาเป็นส่วนหนึ่งที่ร่วมล้มล้างอำนาจของรัฐบาลโชกุนโทกูงาวะ และเป็นบุคคลหนึ่งที่มีบทบาทสำคัญในการฟื้นฟูพระราชอำนาจขององค์จักรพรรดิ โดยในสงครามโบชิง เขาเป็นผู้บัญชาการกองพันอิสระที่ 1
ในค.ศ. 1870 เขาถูกส่งไปศึกษาวิชาทหารที่โรงเรียนการทหารพิเศษเมืองแซ็งชีร์ (École spéciale militaire de Saint-Cyr) ประเทศฝรั่งเศส และเป็นหนึ่งในเจ้าหน้าที่ญี่ปุ่นที่ร่วมสังเกตการณ์ในสงครามฝรั่งเศส-ปรัสเซีย เขาเคยใช้เวลาสามปีในเมืองเจนีวาเพื่อศึกษาภาษาต่างประเทศ จนสามารถพูดภาษารัสเซียได้อย่างคล่องแคล่ว เขายังถือเป็นลูกค้าชาวญี่ปุ่นคนแรกในประวัติศาสตร์ของหลุยส์วิตตองที่ได้มีการบันทึกไว้ เขาเป็นบุคคลที่มีบทบาทสำคัญของกองทัพจักรวรรดิญี่ปุ่นในยุคพึ่งก่อตั้ง
คลองบางเขน

คลองบางเขน เป็นคลองที่แยกมาจากแม่น้ำเจ้าพระยาฝั่งตะวันออกขึ้นไปทางทิศตะวันออกเฉียงเหนือและทิศตะวันออก ในช่วงแรกลำคลองมีลักษณะเป็นคลองคดเคี้ยวคล้ายกับคลองพระโขนง หลังจากนั้นลำคลองมีลักษณะตรงมากขึ้น ตัดผ่านคลองสายสำคัญได้แก่ คลองบางเขนใหม่ คลองประปา คลองลาดโตนด และคลองเปรมประชากร ก่อนจะไปบรรจบกับคลองบางบัว ปัจจุบันคลองบางเขนเป็นเส้นแบ่งเขตการปกครองระหว่างตำบลสวนใหญ่ ตำบลบางเขน อำเภอเมืองนนทบุรี จังหวัดนนทบุรี กับแขวงวงศ์สว่าง เขตบางซื่อ กรุงเทพมหานคร และระหว่างแขวงทุ่งสองห้อง แขวงตลาดบางเขน เขตหลักสี่ กับแขวงลาดยาว เขตจตุจักร กรุงเทพมหานคร คลองบางเขนมีความยาวประมาณ 11,450 เมตร
ประวัติ.
มีการระบุว่าคลองบางเขน เป็นคลองที่ขุดในสมัยพระบาทสมเด็จพระจุลจอมเกล้าเจ้าอยู่หัว พร้อม ๆ กับหลายคลอง อาทิ คลองสอง คลองถนน คลองบางบัว และคลองลาดพร้าว เป็นต้น อีกแหล่งข้อมูลระบุว่า เป็นคลองธรรมชาติที่เก่าแก่ตั้งแต่สมัยอยุธยาตอนกลาง
สถานที่ริมคลอง.
วัดที่ตั้งอยู่ริมคลองบางเขน ได้แก่ วัดปากน้ำ ตั้งขึ้นช่วงหลังเสียกรุงครั้งแรก วัดฝาง วัดโพธิ์ทองล่าง วัดทางหลวง และวัดเทวสุนทร หรือวัดสี่แยก และยังมีถนนเลียบคลองบางเขนเชื่อมระหว่าง ถนนวิภาวดีรังสิต บริเวณสำนักงานปรมาณูเพื่อสันติกับถนนพหลโยธิน บริเวณซอย 49/1 ขนาด 2 ช่องจราจร รวมระยะทาง 2 กิโลเมตร
บุษบา ยอดบางเตย

บุษบา ยอดบางเตย (เกิด 4 กุมภาพันธ์ พ.ศ. 2494) เลขาธิการสหพันธ์ยกน้ำหนักแห่งเอเชีย อดีตรองประธานคณะกรรมการโอลิมปิกแห่งประเทศไทย อดีตนายกสมาคมยกน้ำหนักสมัครเล่นแห่งประเทศไทย อดีตสมาชิกวุฒิสภาจังหวัดเชียงใหม่ อดีตนายกเทศมนตรีนครเชียงใหม่ และอดีตกรรมการบริหารพรรคมัชฌิมาธิปไตย
ประวัติ.
นางบุษบา ยอดบางเตย เกิดเมื่อวันที่ 4 กุมภาพันธ์ พ.ศ. 2494 สมรสกับพลตรี อินทรัตน์ ยอดบางเตย อดีตสมาชิกวุฒิสภาจังหวัดเชียงใหม่
นางบุษบา ยอดบางเตย สำเร็จการศึกษาระดับตรีทางด้านรัฐศาสตร์ จากคณะรัฐศาสตร์ มหาวิทยาลัยรามคำแหง และปริญญาโท ศิลปศาสตรมหาบัณฑิต (เศรษฐศาสตร์การเมือง) จากคณะสังคมศาสตร์ มหาวิทยาลัยเชียงใหม่ ในปี พ.ศ. 2550
การทำงาน.
งานการเมือง.
นางบุษบา ยอดบางเตย เคยเป็นเทศมนตรีฝ่ายการศึกษา ฝ่ายบริหาร และได้รับเลือกตั้งเป็นนายกเทศมนตรีนครเมืองเชียงใหม่ ในระหว่างปี พ.ศ. 2538 ถึงปี พ.ศ. 2541 ในปี 2547 นางบุษบาได้ลงสมัครรับเลือกตั้งนายกองค์การบริหารส่วนจังหวัด แต่ไม่ได้รับเลือกตั้ง โดยได้คะแนนเป็นลำดับ 3 ได้คะแนน 109,705 คะแนน ต่อมาในการเลือกตั้งสมาชิกวุฒิสภาไทยเป็นการทั่วไป พ.ศ. 2549 นางบุษบา ได้รับเลือกตั้งเป็นสมาชิกวุฒิสภาจังหวัดเชียงใหม่
ในปี พ.ศ. 2551 ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคมัชฌิมาธิปไตย
งานกีฬา.
นางบุษบา ยอดบางเตย ได้รับเลือกเป็นนายกสมาคมยกน้ำหนักสมัครเล่นแห่งประเทศไทย ต่อจากพลตรี อินทรัตน์ ยอดบางเตย ในปี พ.ศ. 2548 นถึงปี พ.ศ. 2555 และวาระที่ 2 ในปี พ.ศ. 2557 จนกระทั่งลาออกจากตำแหน่งในปี พ.ศ. 2563 เพื่อแสดงความรับผิดชอบจากเหตุการณ์การใช้สารต้องห้ามของอดีตนักกีฬายกน้ำหนักทีมชาติไทยเจ้าของเหรียญทองแดงโอลิมปิก และยังเคยได้รับเลือกเป็นเลขาธิการสหพันธ์ยกน้ำหนักแห่งเอเชีย ในปี พ.ศ. 2560
นางบุษบา ได้รับเลือกเป็นรองประธานคณะกรรมการโอลิมปิคแห่งประเทศไทย วาระปี พ.ศ. 2552 ถึงปี พ.ศ. 2556 และเป็นคณะกรรมการโอลิมปิกแห่งประเทศไทย ในปี พ.ศ. 2560
ในปี พ.ศ. 2556 คณะกรรมการโอลิมปิกสากล ได้ประกาศมอบอิสริยาภรณ์ชั้นสูงสุด ด้านสตรีและกีฬา ให้แก่นางบุษบา ยอดบางเตย
รายนามนักมวยแชมป์โลกชาวอินโดนีเซีย

ต่อไปนี้เป็นรายนามนักมวยสากลชาวอินโดนีเซียที่ได้ครองแชมป์โลกเฉพาะสถาบันหลักคือ สมาคมมวยโลก (ดับเบิลยูบีเอ), สภามวยโลก (ดับเบิลยูบีซี), สหพันธ์มวยนานาชาติ (ไอบีเอฟ) และองค์กรมวยโลก (ดับเบิลยูโอ) ดังต่อไปนี้ 
"สำหรับนักมวยที่ได้ครองแชมป์มากกว่าสองสมัย จะแสดงเฉพาะสองสมัยแรก รายละเอียดอื่นให้ดูที่บทความของนักมวยรายนั้น ๆ"
เลดี้เยาวราช

เลดี้เยาวราช เป็นละครโทรทัศน์ไทยแนว โรแมนติก-ดราม่า นำแสดงโดย อธิชาติ ชุมนานนท์, เจนี่ อัลภาชน์ ณ ป้อมเพชร, ชาตโยดม หิรัณยัษฐิติ และนักแสดงชั้นนำอื่น ๆ อีกมากมาย เริ่มออกอากาศตอนแรกวันที่ 1 กุมภาพันธ์ พ.ศ. 2548-21 มีนาคม พ.ศ. 2548 ทุกวันจันทร์-อังคาร เวลา 20.20 - 22.05 น. ทางสถานีวิทยุโทรทัศน์ไทยทีวีสีช่อง 3 ผลิตโดย บรอดคาซท์ ไทย เทเลวิชั่น จากบทประพันธ์ของ ทิพเกสร กำกับการแสดงโดย ยุทธนา ลอพันธ์ไพบูลย์
เมงูมิ คูริฮาระ

เมงูมิ คูริฮาระ (31 กรกฎาคม ค.ศ. 1984 –) เป็นนักกีฬาวอลเลย์บอลหญิงชาวญี่ปุ่น ผู้ทำหน้าที่ให้แก่สังกัดโอกายามะซีกัลส์ นอกจากนี้ เธอยังทำหน้าที่ร่วมกับวอลเลย์บอลหญิงทีมชาติญี่ปุ่นในการแข่งขันโอลิมปิกฤดูร้อน 2004 และ 2008 ทั้งนี้ เธอมีชื่อเล่นคือ "ปรินเซสเม็ก" (プリンセス・メグ)
ทั้งนี้ เธอเคยเข้าแข่งขันในระดับอาชีพร่วมกับฮารูกะ มิยาชิตะ ให้แก่สังกัดสโมสรโอกายามะซีกัลส์
ประวัติ.
เมงูมิ คูริฮาระ เริ่มเล่นวอลเลย์บอลตั้งแต่เป็นนักเรียนระดับชั้นเกรดสี่ เธอรู้สึกว่าการเล่นวอลเลย์บอลดีขึ้นเมื่อครั้งที่อยู่โรงเรียนมัธยมต้นโอตสึ ที่ฮิเมจิ จังหวัดเฮียวโงะ และในเดือนมิถุนายน ค.ศ. 1998 เมื่อเธอเป็นนักเรียนระดับชั้นเกรดแปด เธอก็ได้ย้ายที่เรียนใหม่ โดยเข้าศึกษาต่อที่โรงเรียนมัธยมปลายยุวสตรีมิตาจิริ (ปัจจุบันเปลี่ยนชื่อเป็นโรงเรียนมัธยมปลายเซเอ) ที่โฮฟุ จังหวัดยามางูจิ และได้สามประสบการณ์ในการแข่งขันวอลเลย์บอลระดับมัธยมปลาย ซึ่งได้แก่ รายการอินเตอร์-ไฮสคูล, มหกรรมกีฬาแห่งชาติญี่ปุ่น และการแข่งขันวอลเลย์บอลในฤดูใบไม้ผลิ จากนั้น เธอได้รับเลือกให้เป็นหนึ่งในนักกีฬาวอลเลย์บอลหญิงทีมชาติญี่ปุ่นเมื่อเป็นนักเรียนชั้นที่ปีสามของโรงเรียนมัธยมปลาย
ในปี ค.ศ. 2003 เธอได้เข้าร่วมทีมเอ็นอีซี เรดร็อกเก็ตส์ ในการแข่งขันวี.ลีก (วี.พรีเมียร์ลีก) เธอชนะรางวัลอินทรีสาวซึ่งเป็นธงอินทรีดำในเดือนพฤษภาคมของปีดังกล่าว ในการแข่งขันวอลเลย์บอลเวิลด์คัพเมื่อเดือนพฤศจิกายน ค.ศ. 2003 เธอซึ่งอยู่ในวัย 19 ปีได้เป็นจุดดึงดูดความสนใจร่วมกับคานะ โอยามะ ปีถัดมา เธอได้เข้าร่วมการแข่งขันโอลิมปิกฤดูร้อน 2004 และทีมของเธอประสบความสำเร็จโดยได้อันดับห้าจากการแข่งขันครั้งดังกล่าว
เดือนตุลาคม ค.ศ. 2004 เธอถูกไล่ออกจากทีมเอ็นอีซี เรดร็อกเก็ตส์ โดยเหตุผลที่เธอได้รับคือ "รูปแบบของเธอไม่เข้ากันกับรูปแบบของทีมเอ็นอีซี" โดยมีข่าวลือว่าจะมีการโอนย้ายเธอสู่การแข่งขันลีกวอลเลย์บอลอิตาลี แต่แล้วเธอก็ได้เข้าร่วมทีมไพโอเนียร์เรดวิงส์ในเดือนพฤศจิกายน ค.ศ. 2004
เมงูมิ คูริฮาระ ไม่สามารถเข้าร่วมการแข่งขันวี.ลีก ของฤดูกาล 2004–05 เนื่องด้วยกฎของการประชุมที่ว่า "ผู้เล่นที่เซ็นสัญญากับสโมสรหลังจากเริ่มฤดูกาลแข่งขันไปแล้ว ไม่สามารถร่วมการแข่งในลีกช่วงดังกล่าวได้" ครั้นเมื่อมีการแข่งขันชิงธงครั้งหนึ่งได้จัดขึ้นเป็นธงอินทรีดำ ซึ่งมีขึ้นในเดือนพฤษภาคม ค.ศ. 2005 เธอได้เป็นผู้มีส่วนช่วยให้ทีมสามารถคว้าแชมป์การแข่ง ภายหลังจากการประชุม เธอได้ออกจากทีมไปในช่วงระยะเวลาหนึ่ง เนื่องด้วยความขัดแย้งที่มีต่ออารี เซริงเงอร์ ซึ่งดำรงตำแหน่งผู้อำนวยการ แต่แล้วเธอก็ได้กลับมาทำหน้าที่ต่อในช่วงกลางเดือนสิงหาคม และสำหรับฤดูกาล 2005–06 เธอได้มีส่วนร่วมนับตั้งแต่นัดเปิดเกม นับว่าเธอเป็นผู้มีส่วนช่วยในการพาทีมไพโอเนียร์เรดวิงส์เข้าครองแชมป์การแข่งขันในช่วงสองฤดูกาลแรกเป็นอย่างมาก รวมถึงเธอยังได้รับรางวัลนักกีฬายอดเยี่ยมสาขาช่วยเหลือยอดเยี่ยม, เสิร์ฟยอดเยี่ยม และหนึ่งใน 6 นักกีฬายอดเยี่ยม
ในปี ค.ศ. 2006 เธอได้รับเลือกในการทำหน้าที่ร่วมกับวอลเลย์บอลหญิงทีมชาติญี่ปุ่น แต่เธอได้รับบาดเจ็บระหว่างการฝึกซ้อมที่ค่ายและได้รับการส่งตัวไปฟื้นฟูสมรรถภาพในช่วงระยะเวลาประมาณครึ่งปี
ในเดือนมิถุนายน ค.ศ. 2011 เธอได้ออกไปจากทีมไพโอเนียร์เรดวิงส์
เมื่อวันที่ 11 กรกฎาคม ค.ศ. 2012 ทางสโมสรวอลเลย์บอลโอกายามะซีกัลส์ ได้ประกาศว่าเมงูมิ คูริฮาระ จะย้ายจากสังกัดสโมสรไดนาโมคาซัน เพื่อร่วมทีมของตนในฤดูกาลถัดไป
เฟอเลชิโอ

เฟอเลชิโอ  คือ การทำกิจกรรมทางเพศด้วยปาก ซึ่งบุคคลหนึ่งใช้ปากหรือลำคอของตนกระทำต่ออวัยวะเพศชายของตนเองหรือของอีกบุคคลหนึ่ง เพื่อเร้ากามารมณ์ เพื่อเป็นอารัมภบทไปสู่กิจกรรมทางเพศอย่างอื่น หรือเพื่อให้ถึงความเสียวสุดยอด
ในภาษาอังกฤษ คำ fellatio มาจากคำภาษาละตินว่า "fellātus" ซึ่งเป็นรูปอดีตของกริยา "fellāre" แปลว่า ดูด ภาษาปากมักเรียก blowjob, BJ, give head หรือ suck off เฟอเลชิโอที่กระทำต่อตนเองมีศัพท์เฉพาะ คือ ออโตเฟอเลชิโอ (autofellatio)
เฟอเลชิโออาจก่อให้เกิดโรคส่งผ่านทางเพศสัมพันธ์เช่นเดียวกับกิจกรรมทางเพศรูปแบบอื่น แต่มีความเป็นไปได้ที่จะส่งผ่านเชื้อเอชไอวีน้อยกว่าเพศสัมพันธ์ทางทวารหนักหรือช่องคลอด
บางวัฒนธรรมห้ามกระทำเฟอเลชิโอ กระนั้น ประเทศส่วนใหญ่ในโลกนี้ก็ไม่มีกฎหมายห้ามเฟอเลชิโอ และผู้คนทั่วไปไม่นับว่า เฟอเลชิโอมีผลต่อพรหมจรรย์ แต่ก็มีผู้เห็นต่าง และยังมีบางคนตะขิดตะขวงใจที่จะกระทำหรือรับการกระทำเฟอเลชิโอ
มะยมฝรั่ง

มะยมฝรั่ง ชื่อวิทยาศาสตร์: "Eugenia uniflora" เป็นพืชในวงศ์ Myrtaceae เป็นไม้พุ่มหรือไม้ยืนต้น ใบเกลี้ยงเป็นมัน มีตุ่มใสบนผิวใบ ใบจะเป็นสีแดง ดอกหอม สีขาวครีม กลีบเลี้ยงเป็นหลอด กลีบดอกสีขาว ผลสดแบบมีเนื้อหลายเมล็ด ห้อยลง ทรงกลมแบน ผลอ่อนสีเขียว แก่แล้วเป็นสีส้ม แก่สีแดงสดหรือค่อนข้างดำ ฉ่ำน้ำ รสเปรี้ยวอมหวาน เป็นไม้พื้นเมืองในบริเวณสุรินัมในอเมริกาใต้ ไปจนถึงกายอานาและปารากวัย ปัจจุบันมีปลูกทั่วไป ในเอเชียตะวันออกเฉียงใต้มีปลูกที่เกาะชวา ฟิลิปปินส์ และมาเลเซีย แต่ไม่มากนัก
รับประทานผลสดหรือแปรรูปเป็นแยม เยลลี่ หรือดอง ในบราซิลใช้ผลิตน้ำส้มสายชูหรือไวน์ ใช้เป็นไม้ประดับ ใบมีน้ำมันเมื่อขยี้จะมีกลิ่นฉุน ใช้ไล่แมลง เปลือกลำต้นมีแทนนินใช้ฟอกหนัง ในสุรินัมและบราซิลใช้ใบบดละเอียดเป็นยาเจริญอาหาร ในชวาใช้ผลเป็นยาลดความดันโลหิต
มะงั่ว

มะงั่ว ส้มมะงั่ว หรือ มะนาวควาย (ชื่อวิทยาศาสตร์: "Citrus medica") เป็นพืชในวงศ์ส้ม เป็นไม้พุ่มมีกิ่งมาก เปลือกลำต้นสีเทาอ่อน ไม้เนื้ออ่อน ยอดอ่อนสีม่วงหรือเขียวอมม่วง กิ่งอ่อนสีอมม่วง เป็นเหลี่ยม กิ่งแก่กลม ผิวเกลี้ยงมีหนามแหลมตามซอกใบ ใบประกอบลดรูปเหลือใบเดียว ขอบใบจักฟันเลื่อย ดอกช่อออกตามซอกใบ ดอกสีชมพูหรือขาว ผลทรงกลมยาว ผิวหยาบ ผลสดเปลือกเป็นปุ่มปมเล็กน้อย เปลือกหนา สีเหลือง กลิ่นหอม แต่ละกลีบขนาดเล็ก รสออกเปรี้ยว เมล็ดรูปไข่จำนวนมาก มีสองพันธุ์คือ พันธุ์ที่มีรสเปรี้ยว ยอดและตาดอกสีชมพู เนื้อมีรสเปรี้ยว และพันธุ์ที่รสไม่เปรี้ยว ยอดและตาดอกไม่เป็นสีชมพู เนื้อรสไม่เปรี้ยว ส้มโอมือและส้มซ่าหวานจัดเป็นสายพันธุ์ย่อยของมะงั่ว
ถิ่นกำเนิดของมะงั่วอยู่ในอินเดีย กระจายพันธุ์ไปจนถึงจีนและอิหร่าน ใช้เปลือกผลทำขนมหวานและเค้ก ใช้ทำน้ำหอม ในจีนใช้รากต้มน้ำรักษาอาการผิดปกติของระบบหายใจและปวดหลัง ผิวมะงั่วมีน้ำมันมากเรียกน้ำมันผิวมะงั่ว น้ำมะงั่วรสเปรี้ยว ใช้แก้ไอ ใช้เป็นน้ำกระสายยา
สมเด็จพระมหาธีราจารย์ (ปสฤทธ์ เขมงฺกโร)

สมเด็จพระมหาธีราจารย์ นามเดิมชื่อ ประสิทธิ์ (ภายหลังเปลี่ยนเป็น ปสฤทธ์) สุทธิพันธุ์ ฉายาพระภิกษุ เขมงฺกโร (เกิด 24 พฤษภาคม พ.ศ. 2480) เป็นสมเด็จพระราชาคณะชั้นสุพรรณบัฏ ฝ่ายมหานิกาย อธิบดีสงฆ์วัดพระเชตุพนวิมลมังคลารามราชวรมหาวิหาร กรรมการมหาเถรสมาคม เจ้าคณะใหญ่หนเหนือ ประธานคณะกรรมการฝ่ายสาธารณสงเคราะห์ของมหาเถรสมาคม ประธานคณะกรรมการอบรมประชาชนกลาง (อ.ป.ก.) กรรมการสภามหาวิทยาลัยผู้ทรงคุณวุฒิ มหาวิทยาลัยมหาจุฬาลงกรณราชวิทยาลัย วิทยาเขตอุบลราชธานี
ชาติภูมิ.
สมเด็จพระมหาธีราจารย์ มีนามเดิมว่า ประสิทธิ์ สุทธิพันธุ์ (ต่อมาเปลี่ยนชื่อเป็นปสฤทธ์)เกิดเมื่อวันจันทร์ที่ 24 พฤษภาคม พ.ศ. 2480 ตรงกับวันขึ้น 14 ค่ำ เดือน 7 ปีฉลู ที่บ้านยางน้อย ตำบลก่อเอ้ อำเภอเขื่องใน จังหวัดอุบลราชธานี บิดาชื่อ ขุนก่อเอ้อุกฤษ (ผา สุทธิพันธุ์) มารดาชื่อ นางก่อเอ้อุกฤษ (ตา สุทธิพันธุ์)
บรรพชา อุปสมบท.
วันที่ 3 เมษายน 2491 บรรพชา ที่ วัดยางน้อย ตำบลก่อเอ้ อำเภอเขื่องใน จังหวัดอุบลราชธานี พระครูพินิฐศีลคุณ เจ้าคณะอำเภอเขื่องใน วัดทุ่งสว่าง บ้านโนนใหญ่ ตำบลก่อเอ้ อำเภอเขื่องใน จังหวัดอุบลราชธานี เป็นพระอุปัชฌาย์
วันที่ 20 กรกฎาคม 2501 อุปสมบท ณ พัทธสีมาพระอุโบสถวัดจักรวรรดิราชาวาสวรมหาวิหาร แขวงจักรวรรดิ เขตสัมพันธวงศ์ กรุงเทพมหานคร พระธรรมธีรราชมหามุนี (ธีร์ ปุณฺณโก) เจ้าอาวาสวัดจักรวรรดิราชาวาส (ภายหลังได้รับพระราชทานสถาปนาเป็นที่สมเด็จพระธีรญาณมุนี) เป็นพระอุปัชฌาย์ พระวินัยกิจโกศล (อิน ติสฺสสโร ป.ธ.๖) (ภายหลังได้รับพระราชทานเลื่อนสมณศักดิ์เป็นพระราชาคณะชั้นราชที่พระราชปัญญามุนี) เป็นพระกรรมวาจาจารย์, พระมหาบุญมา ทีปธมฺโม ป.ธ.6 (ภายหลังได้รับพระราชทานสมณศักดิ์เป็นที่พระพุทธิวงศมุนี) เป็นพระอนุสาวนาจารย์ ได้รับฉายาว่า เขมงฺกโร โดยมีคุณหญิงบุรีนวราษฐ์ (เนื่อง สิงหเสนี) ภริยาจางวางโท พระยาบุรีนวราษฐ์ (ชวน สิงหเสนี) องคมนตรี ราชเลขานุการในพระองค์ และเลขานุการกองเสือป่า ในพระบาทสมเด็จพระมงกุฎเกล้าเจ้าอยู่หัว รัชกาลที่ 6 และหม่อมเจ้าศุภสวัสดิ์ สวัสดิวัตน์ หม่อมเสมอ สวัสดิวัตน์ ณ อยุธยา (สิงหเสนี) เป็นเจ้าภาพ
เกียรติคุณที่ได้รับ.
เกียรติคุณที่ได้รับในต่างประเทศ.
เผยแผ่ศาสนาและสงเคราะห์ชาวไทยและชาวต่างประเทศ ในสหรัฐอเมริกา ด้วยความวิริยะอุตสาหะอย่างยิ่ง” เมื่อวันที่ 13 กันยายนซึ่งเกียรติคุณตามความในข้อ 10.2 ที่ พระพรหมวชิรญาณ ได้รับ ตั้งแต่ปี 2529เป็นต้นมานั้นเป็นเกียรติคุณที่พระสงฆ์ไทยและคนไทยคนแรกได้รับจากสถาบันและบุคคลสำคัญดังกล่าว
เรียวอันจิ

เรียวอันจิ (; โรมาจิ: "Ryōan-ji"; : แปล:วัดมังกรสงบ) เป็นวัดของพุทธศาสนานิกายเซน สำนักรินไซ ตั้งอยู่ทางตะวันออกเฉียงเหนือของนครเกียวโต ประเทศญี่ปุ่น ภายในวัดยังมีลานสวนหินที่มีชื่อเสียงอย่างมากที่เรียกว่า "คาเรซันซุย" ซึ่งเป็นการจัดสวนแบบหนึ่งของเซ็น ทั้งนี้ ตัววัดและสวน ได้รับการขึ้นทะเบียนเป็นส่วนหนึ่งของอนุสรณ์สถานทางประวัติศาสตร์เกียวโตโบราณ ที่มีสถานะเป็นแหล่งมรดกโลกโดยยูเนสโก
ที่ดินของวัดนี้ เดิมทีเป็นที่ดินของตระกูลฟูจิวาระ ในพุทธศตวรรษที่ 16 โดยวิหารหลังแรก (ปัจจุบันไม่มีอยู่) และบ่อน้ำขนาดใหญ่ถูกสร้างโดยฟูจิวาระ ซาเนโยชิ มหาเสนาบดีฝ่ายขวา ต่อมา พ.ศ. 1993 โฮโซกาวะ คัตสึโมโตะและขุนพลได้ขอซื้อที่ดินผืนนี้ซึ่งเป็นที่ตั้งของวัดเดิม เขาได้สร้างที่พำนักอาศัยและก่อตั้งเป็นวัดนิกายเซ็นนามว่าเรียวอันจิ ต่อมาเกิดสงครามโอนินระหว่างตระกูลใหญ่จนวัดได้ถูกทำลายลง และตัวคัตสึโมโตะก็เสียชีวิตในปี พ.ศ. 2016 ทำให้วัดกลายเป็นวัดร้าง อย่างไรก็ตาม บุตรชายของเขา โฮโซกาวะ มัตสึโมโตะ ก็ได้บูรณะวัดขึ้นมาใหม่ ในปี พ.ศ. 2031
ทรัสท์เอสเอสซี

ThrustSSC, Thrust SSC หรือ รถความเร็วเหนือเสียง เป็นรถเขับเคลื่อนด้วยพลังเจ็ทของอังกฤษ พัฒนาโดย ริชาร์ด โนเบิล (Richard Noble), กลิน โบว์เชอร์ (Glynne Bowsher), รอน ไอเออร์ส (Ron Ayers), และ เจเรมี บลิส (Jeremy Bliss)
Thrust SSC ถือบันทึกสถิติโลกทำความเร็วขณะที่กำลังวิ่งอยู่บนพื้นดิน เมื่อวันที่ 15 ตุลาคม 1997 เมื่อมันประสบความสำเร็จที่ระดับความเร็ว 1,228 กิโลเมตร / ชั่วโมง (763 ไมล์ต่อชั่วโมง) และกลายเป็นรถคันแรกอย่างเป็นทางการที่สามารถวิ่งทำลายกำแพงเสียงได้
รายละเอียด.
เป็นรถที่ได้รับการขับขี่โดยนักบินเครื่องบินขับไล่จากกองทัพอากาศของอังกฤษ นาวาอากาศโท แอนดี้ กรีน (Wing Commander Andy Green) ในทะเลทรายหินสีดำ (Black Rock Desert) ในรัฐเนวาดา, สหรัฐอเมริกา มันถูกขับเคลื่อนด้วยสองเครื่องยนต์ไอพ่นคู่เทอร์โบแฟน แบบสันดาปท้าย (afterburning) รุ่น โรลส์-ลอยซ์ สเพ (afterburning Rolls-Royce Spey turbofan) เป็นเครื่องยนต์ที่ใช้ในเครื่องบินขับไล่ไอพ่นรุ่น เอฟ-4 แฟนทอม 2 ของอังกฤษ รถมีความยาว 16.5 เมตร (54 ฟุต) กว้าง 3.7 เมตร (12 ฟุต) และมีน้ำหนัก 10.5 ตัน (10.7 ตัน) และเครื่องยนต์คู่ที่ให้แรงขับเคลื่อนสุทธิ 223 กิโลนิวตัน (50,000 ปอนด์), ให้กำลังส่งออก 110,000 bhp (82MW) การเผาไหม้ประมาณ 18 ลิตรต่อวินาที (4.0 แกลลอน / วินาที ในหน่วยของอังกฤษ หรือ 4.8 แกลลอน / วินาที ในหน่วยของสหรัฐอเมริกา) อัตราการเผาผลาญน้ำมันเชื้อเพลิงประมาณ 55 ลิตร / กิโลเมตร (0.05 ไมล์ต่อแกลลอน-อังกฤษ; 0.04 ไมล์ต่อแกลลอน-อเมริกัน) โดยเปรียบเทียบกับอัตราการเผาไหม้ในเครื่องยนต์ของเครื่องบินคองคอร์ดที่มีอัตราการเผาไหม้ประมาณ 0.8 แกลลอน / วินาที (10500 กิโลกรัม / ชั่วโมง, 2,885 แกลลอน / ชั่วโมง) ในขณะที่เดินเครื่องเต็มกำลัง เมื่อเทียบกับในขณะที่เดินเครื่องในระดับปกติที่ 17 ไมล์ต่อแกลลอน (14 ลิตร / 100 กิโลเมตร; 20 ไมล์ต่อแกลลอน-อังกฤษ) ต่อผู้โดยสาร 1 คน (100 คน ที่ความจุสูงสุด)
หมายเหตุ.
<templatestyles src="Reflist/styles.css" />
ลิ้งค์ภายนอก.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ศาลคดีเขมรแดง

องค์ชุมนุมชำระวิสามัญแห่งตุลาการกัมพูชา  เรียกทั่วไปว่า ศาลคดีเขมรแดง  เป็นศาลที่จัดตั้งขึ้นชำระคดีซึ่งสมาชิกฝ่ายบริหารอาวุโสที่สุดของกลุ่มเขมรแดงถูกกล่าวหาว่าละเมิดกฎหมายระหว่างประเทศและกระทำความผิดอาญาอุกฉกรรจ์อย่างอื่นในช่วงการฆ่าล้างเผ่าพันธุ์กัมพูชา แม้จะเป็นศาลระดับชาติ แต่ศาลนี้ตั้งขึ้นเป็นส่วนหนึ่งของความตกลงระหว่างรัฐบาลกัมพูชากับสหประชาชาติ ทั้งตุลาการยังมาจากทั้งท้องถิ่นและต่างถิ่น และมีพนักงานทั้งที่เป็นชาวกัมพูชาและชาวต่างชาติ จึงถือเป็นศาลลูกผสม แต่ดำเนินกระบวนพิจารณาในประเทศกัมพูชา โดยไม่ขึ้นตรงต่อรัฐบาลกัมพูชาหรือสหประชาชาติ นอกจากนี้ ยังเชิญชวนให้ชาวต่างชาติเข้ามีส่วนร่วม เพื่อให้เป็นไปตามมาตรฐานสากล
อำนาจของศาลนี้ครอบคลุมการละเมิดอย่างร้ายแรงซึ่งกฎหมายอาญากัมพูชา กฎหมายและจารีตประเพณีมนุษยธรรมระหว่างประเทศ ตลอดจนการละเมิดธรรมเนียมระหว่างประเทศที่กัมพูชารับรอง บรรดาที่กระทำลงในระหว่างวันที่ 17 เมษายน ค.ศ. 1975 ถึง 6 มกราคม ค.ศ. 1979 รวมถึงอาชญากรรมต่อมนุษยชาติ อาชญากรรมสงคราม และการฆ่าล้างเผ่าพันธุ์ ความมุ่งหมายหลักของศาลตามที่องค์ชุมนุมระบุไว้ คือ ให้ความเป็นธรรมแก่ชาวกัมพูชาผู้เคราะห์ร้ายจากนโยบายระบอบเขมรแดงในช่วงเดือนเมษายน ค.ศ. 1975 ถึงมกราคม ค.ศ. 1979 ทั้งนี้ ยังกำหนดให้การช่วยเหลือฟื้นฟูผู้เสียหายและการเผยแพร่สื่อเพื่อการศึกษาระดับชาติเป็นวัตถุประสงค์เบื้องต้นขององค์กรด้วย
รักแท้แปลว่าเธอ

"รักแท้แปลว่าเธอ" เป็นซิงเกิลของสุกฤษฎิ์ วิเศษแก้ว ในปี พ.ศ. 2557 ประพันธ์เนื้อร้องโดย วรัชยา พรหมสถิต แต่งทำนองและเรียบเรียงโดย จิตรกร มงคลธรรม ออกจำหน่ายในวันที่ 30 มกราคม พ.ศ. 2557 เพลงนี้ยังถูกรวมในอัลบั้มของ "10 Years Of Love บทเพลงรักจากเดอะสตาร์"
มิวสิกวีดิโอ.
มิวสิกวีดิโอนี้ ถ่ายทำที่ร้าน Littles Trees ถนนเพชรเกษม มีเนื้อหาเกี่ยวกับกับนิยามความรักที่ อบอุ่น โรแมนติก จริงใจ และการถ่ายทอดชีวิตรักแท้ของคู่รัก 3 คู่ ได้แก่ พ่ออี๊ด สุประวัติ ปัทมสูต & นีรนุช เมฆใหญ่, คู่อ้อม-พิยดา อัครเศรณี & อาท-ศรา จุฑารัตนกุล & น้องนาวา และคู่ เต๋อ-ฉันทวิชช์ ธนะเสวี & พีค-ภัทรศยา เครือสุวรรณศิริ
การตอบรับ.
เพลง "รักแท้แปลว่าเธอ" ได้อันดับ 1 ของชาร์ต GMM Grammy Gmember Song Chart Top 100 ประประจำวันที่ 20 มกราคม พ.ศ. 2557 และ GMM Grammy Gmember MV Chart Top 5 ประจำวันที่ 19 พฤษภาคม พ.ศ. 2557 จากการจัดอันดับของเว็บไซต์ Gmember.com
มัษนาวี

มัษนาวี  เป็นงานชิ้นเอกของเมาลานา ญะลาลุดดิน มุฮัมมัด รูมี กวีเอกแห่งเปอร์เซีย ซึ่งใช้เวลาในการประพันธ์นานถึง 43 ปี ชาวอิหร่านได้ชื่นชมกวีนิพนธ์เรื่องนี้มากจนเรียกว่าอัลกุรอ่านในภาษาเปอร์เซีย เนื้อหาเป็นแก่คำสอนที่สำคัญในลัทธิซูฟี ประกอบด้วยหนังสือ 6 เล่มใหญ่ แต่ละเล่มจะมีเรื่องย่อยๆ ที่อธิบายถึงความหมายทางจิตวิญญาณที่เป็นความผูกพันระหว่างมนุษย์กับพระเจ้า มีการแปลออกเป็นภาษาอื่นๆมากมายเช่น ภาษาอังกฤษ ภาษารัสเซีย ภาษาอูรดู
มิสไทยแลนด์เวิลด์ 2557

มิสไทยแลนด์เวิลด์ 2557 ตัดสินการประกวดในวันที่ 21 มิถุนายน 2557 โดยดำเนินงานถ่ายทอดสดโดย ช่อง 3 ผู้ชนะในปีนี้คือ นนธวรรณ ทองเหล็ง
รางวัลพิเศษ.
Fast Track.
รางวัล Fast Track เป็นโคต้า ของสาวงามในการประกวด และผู้ที่ชนะจะได้ผ่านเข้ารอบ 10 คนสุดท้าย อย่างอัตโนมัติ
ผู้เข้าประกวด.
<templatestyles src="Col-begin/styles.css"/>
ศุกร์ 13 ฝันหวาน (แฟรนไชส์)

ศุกร์ 13 ฝันหวาน  เป็นแฟรนไชส์อเมริกันแนวสยองขวัญประกอบด้วยภาพยนตร์เชือดสยองสิบสองเรื่อง, ละครโทรทัศน์, นวนิยาย, หนังสือการ์ตูน, วิดีโอเกม และสินค้าพ่วงขาย แฟรนไชส์เน้นไปที่ตัวละครสมมติ เจสัน วูร์ฮีส์ เป็นหลัก ซึ่งเชื่อกันว่าจมน้ำเสียชีวิตที่แคมป์คริสตัลเลกเมื่อตอนเป็นเด็ก เนื่องจากความประมาทเลินเล่อของเจ้าหน้าที่แคมป์ หลายสิบปีต่อมา มีข่าวลือว่าทะเลสาบแห่งนี้เป็นสถานที่ "ต้องคำสาป" และเป็นสถานที่เกิดเหตุฆาตกรรมหมู่หลายครั้ง เจสันปรากฏตัวในภาพยนตร์ทุกเรื่อง ไม่ว่าจะเป็นในฐานะฆาตกรหรือเป็นแรงจูงใจในการก่อเหตุฆาตกรรม ภาพยนตร์ต้นฉบับเขียนบทโดย วิกเตอร์ มิลเลอร์ อำนวยการสร้าง และกำกับโดย ฌอน เอส. คันนิงแฮม จัดจำหน่ายโดย พาราเมาต์พิกเจอส์ ภาพยนตร์ชุดทำเงินมากกว่า 468 ล้านดอลลาร์สหรัฐในบ็อกซ์ออฟฟิศ
แม้ว่าภาพยนตร์ชุดจะไม่ได้รับความนิยมจากนักวิจารณ์ แต่ "ศุกร์ 13 ฝันหวาน" ก็ยังถือเป็นสื่อแฟรนไชส์ที่ประสบความสำเร็จมากที่สุดเรื่องหนึ่งในอเมริกา ไม่ใช่เพียงเพราะความสำเร็จของภาพยนตร์เท่านั้น แต่ยังรวมถึงการจำหน่ายสินค้าอย่างแพร่หลาย และการอ้างอิงถึงภาพยนตร์ชุดนี้หลายครั้งในวัฒนธรรมประชานิยม หน้ากากฮ็อกกี้ของเจสันกลายเป็นหนึ่งในภาพที่เป็นที่รู้จักมากที่สุดในภาพยนตร์แนวสยองขวัญและวัฒนธรรมประชานิยม
การตอบรับ.
บ็อกซ์ออฟฟิศ.
ณ ค.ศ. 2023 "ศุกร์ 13 ฝันหวาน" เป็นภาพยนตร์ชุดแนวสยองขวัญที่ทำเงินในประเทศสูงสุด โดยทำเงินมากกว่า 908.4 ล้านดอลลาร์สหรัฐจากภาพยนตร์สิบสองเรื่อง ตามหลัง "ฮาโลวีน" (1.09 พันล้านดอลลาร์สหรัฐ) และนำหน้า "นิ้วเขมือบ" (793.5 ล้านดอลลาร์สหรัฐ), "หวีดสุดขีด" (779.5 ล้านดอลลาร์สหรัฐ), "เกม ตัด ต่อ ตาย" (688.3 ล้านดอลลาร์สหรัฐ), "สิงหาสับ" (459.7 ล้านดอลลาร์สหรัฐ) และ "แค้นฝังหุ่น" (305.2 ล้านดอลลาร์สหรัฐ) เมื่อปรับค่าเงินตามอัตราเงินเฟ้อแล้ว
ภาพยนตร์ชุดยังประสบความสำเร็จจากการขายโฮมวิดีโอ โดยมียอดขายดีวีดีมากกว่าห้าล้านแผ่นใน ค.ศ. 2005
อาเงโอะเมดิกส์

อาเงโอะเมดิกส์  เป็นทีมวอลเลย์บอลหญิง ซึ่งตั้งอยู่ ณ อาเงโอะ จังหวัดไซตามะ ประเทศญี่ปุ่น ทีมนี้เข้าแข่งขันในรายการวี.ชาลเลนจ์ลีก โดยสโมสรได้รับการก่อตั้งขึ้นใน ค.ศ. 2001 และมีเจ้าของคืออาเงโอะเมดิคอลกรุ๊ป
ทั้งนี้ เอริกะ อารากิ และชิโฮะ โยชิมูระ ซึ่งเป็นนักกีฬาวอลเลย์บอลหญิงชาวญี่ปุ่น ได้ทำหน้าที่ประจำสังกัดสโมสรแห่งนี้
สมาชิกทีมปัจจุบัน.
ข้อมูล ณ เดือนสิงหาคม ค.ศ. 2014
พระราชวังแห่งชาติเปนา

พระราชวังแห่งชาติเปนา  คือพระราชวังในศิลปะจินตนิยมในเขตเทศบาลเมืองซิงตรา (Sintra) ประเทศโปรตุเกส พระราชวังตั้งอยู่บนยอดเขาเหนือเมืองซิงตรา และในวันที่อากาศสดใสประชาชนสามารถมองเห็นพระราชวังได้อย่างง่ายดายจากกรุงลิสบอนและส่วนใหญ่ของเขตเมือง มันยังเป็นอนุสรณ์สถานแห่งชาติซึ่งเป็นหนึ่งในศิลปะจินตนิยมหลัก ๆ ที่แสดงออกในคริสต์ศตวรรษที่ 19 ของโลก นอกจากนี้ยังได้รับการขึ้นทะเบียนเป็นมรดกโลกโดยองค์การยูเนสโกและเป็นหนึ่งในเจ็ดสิ่งมหัศจรรย์ของโปรตุเกส และเคยถูกใช้ในงานของรัฐโดยประธานาธิบดีสาธารณรัฐโปรตุเกสและเจ้าหน้าที่รัฐบาลอื่น ๆ
แฌเฟร์ซง จี โอลีเวย์รา กัลเวา

แฌเฟร์ซง มีชื่อเต็มว่า แฌเฟร์ซง จี โอลีเวย์รา กัลเวา  เกิดเมื่อวันที่ 2 มกราคม ค.ศ. 1983 ที่ประเทศบราซิล เป็นนักฟุตบอลตำแหน่งผู้รักษาประตู ปัจจุบันเล่นอยู่กับสโมสรฟุตบอลบอตาโฟกูในบราซีเลย์รู เซรีเอ อา ประเทศบราซิล เคยเล่นให้กับสโมสรฟุตบอลตรับซอนสปอร์ในซือเปร์ลีกของตุรกี
เปาลีญู (นักฟุตบอล)

โฌแซ เปาลู เบแซรา มาซีแยล ฌูนีโยร์ <ref name="Barclays Premier League Squad Numbers 2013/14"></ref> หรือที่รู้จักกันดีในชื่อ เปาลีญู (เกิดเมื่อวันที่ 25 กรกฎาคม ค.ศ. 1988) ปัจจุบันเล่นให้กับโกริงชังส์ และบราซิล ในตำแหน่งกองกลาง
แบร์คอีเซิลชันเซอ

แบร์คอีเซิลชันเซอ  เป็นสนามกีฬากระโดดสกีขนาดใหญ่ในเมืองอินส์บรุค ประเทศออสเตรีย เริ่มก่อสร้างในปี ค.ศ. 1928 แล้วเสร็จในปี ค.ศ. 1930
ในปี ค.ศ. 2012 สนามกีฬาแห่งนี้เป็นสนามกีฬาหลักของกีฬาโอลิมปิกเยาวชนฤดูหนาว 2012 ที่ออสเตรียเป็นเจ้าภาพ
เทศกาลโอลิมปิกเยาวชนยุโรป

เทศกาลโอลิมปิกเยาวชนยุโรป หรือ ยูโรเปียนยูธโอลิมปิกเฟสติวัล  เป็นการแข่งขันกีฬาหลายประเภท สำหรับเยาวชน (อายุ 14 ถึง 18 ปี) ระหว่างประเทศในทวีปยุโรป ซึ่งตามปกติจะมีการจัดแข่งขันทุกสองปี มีนักกีฬาจาก 50 ประเทศสมาชิกของสมาคมคณะกรรมการโอลิมปิกแห่งยุโรป (European Olympic Committee หรือ EOC) เข้าร่วมแข่งขัน เทศกาลนี้มีการแข่งขันฤดูร้อนซึ่งจัดขึ้นเป็นครั้งแรกที่กรุง บรัสเซลส์ ในปี ค.ศ. 1991 และการแข่งขันฤดูหนาวซึ่งเริ่มขึ้นในอีก 2 ปีต่อมาในเมืองออสตา การแข่งขันนี้เป็นที่รู้จักในชื่อ "ยูโรเปียนยูธโอลิมปิกเดย์ส" ตั้งแต่ปี ค.ศ. 1991 ถึง 1999
<templatestyles src="Template:TOC limit/styles.css" />
สรุปเหรียญรางวัลตลอดกาล.
<templatestyles src="Col-begin/styles.css"/>
ตารางเหรียญรวม.
ตั้งแต่ 1991 ถึง เทศกาลโอลิมปิกเยาวชนยุโรปฤดูร้อน 2022l
</onlyinclude>
เทศกาลโอลิมปิกฤดูร้อนเยาวชนยุโรป 2007

เทศกาลโอลิมปิกฤดูร้อนเยาวชนยุโรป 2007 การแข่งขันนี้จัดขึ้นที่เบลเกรด ประเทศเซอร์เบีย
<templatestyles src="Template:TOC limit/styles.css" />
กีฬาประเภทต่างๆ.
<templatestyles src="Col-begin/styles.css"/>
เทศกาลโอลิมปิกฤดูร้อนเยาวชนยุโรป 2011

เทศกาลโอลิมปิกฤดูร้อนเยาวชนยุโรป 2011 จัดที่แทรบซอน ประเทศตุรกี
<templatestyles src="Template:TOC limit/styles.css" />
ประเทศที่เข้าร่วมการแข่งขัน.
<templatestyles src="Col-begin/styles.css"/>
ประเภทกีฬา.
<templatestyles src="Col-begin/styles.css"/>
โรงเรียนมัธยมปลายสตรีวิทยาการคอมพิวเตอร์ซูว็อน

โรงเรียนมัธยมปลายสตรีวิทยาการคอมพิวเตอร์ซูว็อน  เป็นโรงเรียนมัธยมปลายของเอกชน ซึ่งตั้งอยู่ ณ เลขที่ 46-93 โฮแมซิลโล เขตคว็อนซ็อน ซูว็อน จังหวัดคย็องกี ประเทศเกาหลีใต้
นักกีฬาวอลเลย์บอลหญิงทีมชาติเกาหลีใต้ ซึ่งได้แก่ คิม ยอน-คยอง, ฮวัง ยอน-จู, ฮาน ซง-ยี และฮัน ยู-มี ล้วนได้สำเร็จการศึกษาจากสถาบันแห่งนี้
เดอแล็สพรีเดลัว

เดอแล็สพรีเดลัว  เป็นศาสตรนิพนธ์ภาษาฝรั่งเศสว่าด้วยทฤษฎีการเมือง ซึ่งมงแต็สกีเยอ (Montesquieu) แพร่ใน ค.ศ. 1748 นับถือกันว่า เป็นงานบุกเบิกในเรื่องกฎหมายเปรียบเทียบ เดิมทีเผยแพร่โดยไม่ออกนามผู้แต่ง ส่วนหนึ่งเป็นเพราะงานของมงแต็สกีเยอนั้นถูกตรวจพิจารณาอยู่เสมอ เมื่อเผยแพร่แล้วได้รับการแปลออกเป็นภาษาอื่นอย่างรวดเร็ว เริ่มจากใน ค.ศ. 1750 ทอมัส นิวเจนต์ (Thomas Nugent) แปลออกเป็นภาษาอังกฤษ ต่อมาใน ค.ศ. 1751 ศาสนจักรโรมันคาทอลิกจึงประกาศเป็นหนังสือต้องห้ามโดยลงไว้ในบัญชีที่เรียก อินเดกซ์ลิโบรรัมโพรฮิบิโทรัม (Index Librorum Prohibitorum) ทำให้ได้รับความสนใจและค่อย ๆ ทวีอิทธิพลภายนอกประเทศฝรั่งเศส ทั้งยังส่งอิทธิพลต่อนักเขียนคนอื่น ๆ อีกมาก
ในการเขียนศาสตรนิพนธ์เรื่องนี้ มงแต็สกีเยอใช้เวลาศึกษาค้นคว้าวิจัยถึง 21 ปีในหลายแขนง ทั้งกฎหมาย ชีวิตทางสังคมของผู้คน มานุษยวิทยา จนมีผู้เขียนบทความยกย่องกว่า 3,000 ชิ้น ศาสตรนิพนธ์เรื่องนี้แบ่งเนื้อหาเป็น 31 บรรพ (livre) ในเนื้อหาเหล่านี้ มงแต็สกีเยอนำเสนอว่า สถาบันทางการเมืองจะประสบความสำเร็จได้ ต้องสะท้อนแง่มุมทางสังคมและภูมิศาสตร์ของประชาคมนั้น ๆ และการปกครองระบอบรัฐธรรมนูญจะต้องมีการแบ่งแยกอำนาจ การธำรงไว้ซึ่งความถูกต้องตามกฎหมายและเสรีภาพของพลเมือง ตลอดจนการเลิกทาส
มะดะหลวง

มะดะหลวง (ชื่อวิทยาศาสตร์: "Garcinia xanthochymus") เป็นพืชในวงศ์ Guttiferae เป็นไม้ยืนต้น เปลือกสีน้ำตาลแกมเทา ยางสีขาวเหนียว ลำต้นเกลี้ยง ใบมักห้อยลง ใบสีเขียวเข้ม ด้านบนเป็นมันเหนียวคล้ายหนัง ดอกสีขาว ผลเปลือกบางนิ่มสีส้มอ่อนหรือสีเหลืองเข้ม เมล็ดสีน้ำตาลเนื้อสีเหลืองแกมส้ม ลักษณะโดยทั่วไปใกล้เคียงกับมะพูด ผลดิบรับประทานได้หรือทำแยม รสเปรี้ยว ใช้ปรุงแต่งรสอาหาร น้ำต้มผลแห้งปรุงรสด้วยน้ำตาลใช้ดื่มแก้ตับผิดปกติ บางครั้งใช้ยางเป็นสีย้อม
แมแหมะ

แมแหมะ (ชื่อวิทยาศาสตร์: "Omalanthus pupulneus") เป็นพืชในวงศ์ Euphorbiaceae เป็นไม้ยืนต้นขนาดเล็ก ผิวเกลี้ยง มีน้ำยางเปลือกสีเทาหยาบ ดอกช่อ ผลเป็นแคปซูลค่อนข้างกลม มีเมล็ดสีดำ 1 เมล็ด
การกระจายพันธุ์พบทางภาคใต้ของไทยและหมู่เกาะในเอเชียตะวันออกเฉียงใต้ ไม่พบในเกาะนิวกินี เปลือกลำต้นและใบใช้ย้อมหวาย เสื่อ และผ้าฝ้ายให้เป็นสีดำ รากและใบใช้แก้ไข้ ใบใช้ถ่ายพยาธิในสัตว์ ในซาบะฮ์ใช้ผลรักษาแผล ปลายยอดของต้นที่สูงประมาณ 1 เมตร ถ้ารับประทานทำให้แท้งลูก น้ำยางมีพิษ
หมวยจิ้นดิ้นก้องโลก

หมวยจิ้นดิ้นก้องโลก เป็นภาพยนตร์ไทยแนวตลก-ครอบครัว สร้างโดย วีไอพี เอนเตอร์เทนเม้นท์ กำกับโดย ยศพนธ์ หาญวิวัฒน์กิจ และ ชนพล รินลา ออกฉายในโรงภาพยนตร์ในวันที่ 27 กุมภาพันธ์ พ.ศ. 2557 นำแสดงโดย พิมพ์นิชกุล บำรุงกิจ นวไพบูลย์ วุฒินานนท์ นอกจากนี้ภาพยนตร์เรื่องนี้จัดว่าเป็นภาพยนตร์ที่ทำรายได้น้อยที่สุดของไทยโดยรายได้รวมอยู่ที่ 29,900 บาท
เรื่องย่อ.
เต้น วัยรุ่นขาร็อค พาตัวเองเดินทางจากกรุงเทพมาอาศัยที่ชุมชนบางโพ (ชุมชนโบราณเล็กๆริมทะเล) เพื่อเป็นที่รักษาแผลใจจากอดีตชั่วคราว ที่ชุมชนบางโพ เต้นได้พบกับหมวย วัยรุ่นสาวขาโหดสุดจิ้น ลูกสาวเจ้าของร้านเฮงฮวด ร้านขายของชำที่เก่าแก่ที่สุดในชุมชน โดยครอบครัวของหมวย อยู่ในช่วงเผชิญวิกฤติครั้งใหญ่ที่สุดของกิจการร้านชำ เพราะการมาของ จัมโบ้มินิมาร์ท ร้านสะดวกซื้อชื่อดัง ที่มาเปิดแย่งลูกค้าตรงข้ามร้านพอดี เต้นแอบชอบหมวยทั้งๆที่รู้ว่าจืด เพื่อนผู้ไร้ซึ่งความมั่นใจในชีวิต ก็แอบชอบหมวยเหมือนกัน เหตุการณ์ยิ่งอลหม่านขึ้นไปอีก เมื่อเจ้าของ จัมโบ้มินิมาร์ท คือ น้าของเต้น เต้นต้องมากลายเป็นพนักงานร้านที่เป็นคู่แข่งทางธุรกิจของครอบครัวหมวย ครอบครัวร้านเฮงฮวด จึงต้องช่วนกันระดมกลยุทธ์ทางการตลาดแบบบ้านๆเข้าต่อกร กับร้านสะดวกซื้อแฟรนไชส์ชื่อดัง อย่างสมานฉันท์ และขาวสะอาด อีกทั้งหมวยก็ยังมีภารกิจพิชิตฝันของเพื่อนซี้ กับการเต้นคัฟเว่อร์บนเวทีคอนเสิร์ตของ เคน นักร้องดังแห่งยุค โดยมี ผีออย เพื่อนซี้ที่ตายไปแล้ว เป็นครูสอนเต้นให้
ซันอิง

ซันอิง (; โรมาจิ: "San'in-chihō") เป็นอนุภูมิภาคของประเทศญี่ปุ่น หมายถึงบริเวณภาคใต้ของเกาะฮนชู เกาะหลักของญี่ปุ่น เป็นอนุภูมิภาคของภาคชูโงกุ ทางด้านตะวันตกติดกับทะเลญี่ปุ่น ในยุคปัจจุบัน ภาคซํนอิง ประกอบด้วย จังหวัดชิมาเนะ จังหวัดทตโตริ และตอนเหนือของจังหวัดยามางูจิ ทั้งนี้ในบางครั้งอาจรวมถึงตอนเหนือของจังหวัดเฮียวโงะและตอนเหนือของจังหวัดเกียวโต
ภาคซันอิงเมื่อเทียบกับภาคอื่น ๆ ถือว่ามีการพัฒนาที่น้อยกว่า พื้นที่ส่วนใหญ่เป็นพื้นที่ชนบทและไม่ค่อยมีภาคอุตสาหกรรมดังนั้น เกษตรกรรมจึงเป็นภาคการผลิตหลักของภาคซันอิง
หญ้าพองลม

หญ้าพองลม หรือ ปู่เจ้าลอยท่า ชื่อวิทยาศาสตร์: "Hygroryza aristata" เป็นพืชในวงศ์หญ้า ขึ้นอยู่ในน้ำเป็นแพแน่นในน้ำนิ่งหรือเกาะเลื้อยบนที่ชื้นแฉะเกาะกันเป็นกระจุก สามารถพบได้ตามห้วย หนอง คลอง บึง บ่อ สระ ร่องสวนโดยทั่วไป ลำต้นมีลักษณะคล้ายฟองน้ำ แตกแขนงมาก มีรากที่ข้อ ใบแข็งหนา มีความกว้าง 1.2 เซนติเมตร ความยาวประมาณ 5 เซนติเมตร ใบรูปรีมีลักษณะมน ๆ ก้านใบโป่งพอง เพื่อกักน้ำไว้เลียงตัว ดอกช่อ กระจายพันธุ์ในอินเดีย พม่า ไทย และอินโดจีน ในรัฐอัสสัมปลูกเป็นแพในแม่น้ำเพื่อใช้เป็นอาหารสัตว์ เมล็ดใช้เป็นอาหารในยามขาดแคลนได้ ต้นเหมาะสำหรับเป็นอาหารของวัวควาย บางครั้งเป็นวัชพืชกีดขวางทางน้ำ เมล็ดมีรสหวานมันมีสรรพคุณเป็นยาเย็น รักษาอาการตับอ่อนผิดปกติ ดับพิษและถอนพิษร้อน
ปราสาทนครหลวง

ปราสาทนครหลวง หรือ พระนครหลวง ตั้งอยู่หมู่ที่ 1 ตำบลนครหลวง อำเภอนครหลวง จังหวัดพระนครศรีอยุธยา ได้รับการขึ้นทะเบียนโบราณสถานและประกาศในราชกิจจานุเบกษา เล่ม 52 ตอนที่ 75 วันที่ 8 มีนาคม 2478 ลักษณะของสถาปัตยกรรมเป็นองค์ปราสาท เป็นพุทธสถานจตุรมุขทรงสี่เหลี่ยมผืนผ้า มี 3 ชั้น ชั้นที่ 2 เป็นซุ้มระเบียงล้อมรอบ ชั้นบนมีมณฑปประดิษฐานพระพุทธบาทสี่รอย สร้างในสมัยสมเด็จพระเจ้าปราสาททอง (ประมาณ พ.ศ. 2174)
ประวัติ.
ปราสาทนครหลวง เริ่มสร้างขึ้นในสมัยสมเด็จพระเจ้าปราสาททอง โดยทรงโปรดให้ช่างไปถ่ายแบบมาจากปราสาทเมืองพระนครหลวง ประเทศกัมพูชา เพื่อเป็นที่พักร้อนก่อนที่จะเสด็จไปนมัสการรอยพระพุทธบาทจังหวัดสระบุรี ปราสาทนครหลวงสร้างไม่แล้วเสร็จในสมัยนั้น ต่อมาราวปี พ.ศ. 2352 ตาปะขาวปิ่น ได้สร้างวัดนครหลวงขึ้นโดยเอาปราสาทนครหลวง เข้าไปไว้ในเขตของวัดด้วย และมีการสร้างพระพุทธบาทสี่รอย ประดิษฐานไว้บนลานชั้นบนของปราสาท จากการดำเนินงานทางโบราณคดี ได้พบว่าวัตถุประสงค์แรกเริ่มของการสร้างปราสาท เป็นการสร้างเพื่อให้เป็นศาสนสถานในพระพุทธศาสนา มิใช่ที่ประทับระหว่างทางในการเสด็จไปนมัสการพระพุทธบาทดังที่เข้าใจกันมาแต่เดิม
ปราสาทนครหลวง ได้รับการขึ้นทะเบียนเป็นโบราณสถาน ตามประกาศกรมศิลปากร เรื่อง กำหนดจำนวนโบราณสถานสำหรับชาติ ในชื่อ พระนครหลวง
พระอุบาลีคุณูปมาจารย์ (ปวง ธมฺมปญฺโญ)

พระอุบาลีคุณูปมาจารย์ นามเดิม ปวง วงศ์เรือง ฉายา ธมฺมปญฺโญ เจ้าอาวาสวัดศรีโคมคำ อำเภอเมืองพะเยา จังหวัดพะเยา และที่ปรึกษาเจ้าคณะภาค 6
ชาติภูมิ.
พระอุบาลีคุณูปมาจารย์ มีนามเดิมว่า ปวง วงศ์เรือง เกิดเมื่อวันพุธที่ 11 กรกฎาคม พ.ศ. 2460 แรม 7 ค่ำ เดือน เดือน 10 เหนือ ปีเม็ดสี จุลศักราช 1279 ณ บ้านสางเหนือ ตำบลบ้านสาง อำเภอเมืองพะเยา จังหวัดพะเยา โยมบิดาชื่อพ่อหนานปุ๊ด วงศ์เรือง โยมมารดาชื่อ แม่หลวง วงศ์เรือง
อุปสมบท.
บรรพชาเป็นสามเณร เมื่อวันอาทิตย์ที่ 15 พฤษภาคม พ.ศ. 2475 ขึ้น 11 ค่ำ เดือน 8 เหนือ ปีรวายสัน จุลศักราช 1294 ณ วัดสางเหนือ ตำบลบ้านสาง อำเภอเมืองพะเยา จังหวัดพะเยา โดยมีพระอุปัชฌาย์ชื่อเจ้าอธิการตื้อ ธมฺมวํโส วัดศรีบุญเรือง
อุปสมบทเป็นพระภิกษุ เมื่อวันศุกร์ที่ 10 มิถุนายน 2481 ขึ้น 12 ค่ำ เดือน 9 เหนือ ปีเมืองยี จุลศักราช 1300 ณ พัทธสีมาวัดสางเหนือ โดยมีพระอุปัชฌาย์ชื่อเจ้าอธิการตื้อ ธมฺมวํโส วัดศรีบุญเรือง พระกรรมวาจาจารย์ พระปวง ธมฺมวโร วัดศรีบุญเรือง และพระอนุสาวนาจารย์ พระตุ้ย ญาณรํสี วัดสันกว๊าน ได้รับฉายาว่า ธมฺมปญฺโญ
กำมะถันแดง

กำมะถันแดง สุพรรณถันแดง มาดแดง หรือหรดาลแดงหรือในภาษาอังกฤษเรียกเรียลการ์ (Realgar), α-As4S4 เป็นสารประกอบในกลุ่มอาร์เซนิกซัลไฟด์ ปรากฏในรูปผลึก เป็นเม็ดละเอียด หรือเป็นผง มักจะเกิดร่วมกับออร์พิเมนต์ (As2S3) มีสีส้มแดง ละลายที่ 320 °C ชื่อของสารนี้มาจากจากภาษาอาหรับ "rahj al-ġār" ("powder of the mine"), ผ่านทาง ภาษากาตาลา และ ภาษาละตินยุคกลาง
ในตำรายาไทยใช้เป็นยาแก้ลมป่วง กามโรค ในตำรายาจีน ใช้แก้พิษ ขับพยาธิ แก้ลมชัก ในทางอุตสาหกรรมใช้ทำสีและใช้ในอุตสาหกรรมฟอกหนัง หากร่างกายได้รับมากจะเป็นพิษทั้งแบบเฉียบพลันและเรื้อรัง
รถพยาบาล

รถพยาบาล  เป็นยานพาหนะสำหรับเคลื่อนย้ายผู้ป่วยหรือผู้บาดเจ็บไปยัง ไปจากหรือระหว่างสถานที่รักษาโรคหรือการบาดเจ็บ และในบางกรณีอาจใช้เพื่อทำการดูแลรักษาอาการป่วยนอกโรงพยาบาล
คำนี้มักใช้ในบริบทของรถพยาบาลฉุกเฉินที่ใช้บนถนน อันเป็นส่วนหนึ่งของบริการการแพทย์ฉุกเฉิน ดูแลอาการป่วยหรือบาดเจ็บเฉียบพลันกับผู้มีปัญหาสุขภาพอย่างร้ายแรง แต่บริบทสามารถขยายไปนอกเหนือจากรถที่มีไฟฉุกเฉินและไซเรน เป็นต้นว่ารถพยาบาลไม่ฉุกเฉินสำหรับขนส่งผู้ป่วย หรือยานพาหนะประเภทฉุกเฉินและไม่ฉุกเฉินอื่น ๆ เช่นรถบรรทุก รถตู้ จักรยาน จักรยานยนต์ รถเก๋งยาว รถบัส เฮลิคอปเตอร์ อากาศยานปีกตรึง เรือเล็ก หรือเรือพยาบาล
คำว่า Ambulance มีรากศัพท์จาก ภาษาละตินว่า "ambulare" แปลว่า "เดินหรือเคลื่อนไปเรื่อย ๆ" ซึ่งชี้ให้เห็นว่าการแพทย์ในระยะแรกเป็นกรณีที่ผู้ป่วยถูกเคลื่อนย้ายหรือเข็นไป โดยความหมายเดิมหมายถึงโรงพยาบาลเคลื่อนที่ที่ติดตามกำลังพลไปในการรบ ในช่วงสงครามกลางเมืองอเมริกัน ใน ค.ศ. 1870 พาหนะที่ใช้ขนผู้บาดเจ็บไปจากสมรภูมิจะเรียกว่าดู้พยาบาล ในสงครามฝรั่งเศส-ปรัสเซีย โรงพยาบาลสนามก็ยังถูกเรียกว่าเป็นรถพยาบาล รวมถึงในสงครามเซอร์เบีย-ตุรกี ค.ศ. 1876 แม้ตู้พยาบาลจะถูกเรียกว่าเป็นรถพยาบาลตั้งแต่ปี ค.ศ. 1854 ในสงครามไครเมียก็ตาม
นอกจากนี้ยังมีรถพยาบาลแบบอื่น เช่น รถพยาบาลเคลื่อนย้าย (ambulette ก็เรียก) ซึ่งมักจะไม่มี (แต่ก็อาจมี) อุปกรณ์ช่วยชีวิตและมีเจ้าหน้าที่ที่คุณสมบัติน้อยกว่าเจ้าหน้าที่ในรถพยาบาลปกติ เนื่องจากใช้เพื่อขนส่งผู้ป่วยไปมาหรือระหว่างสถานที่รักษาเท่านั้น รถเคลื่อนย้ายในเกือบทุกประเทศจะมีไฟฉุกเฉินหรือไซเรน บางประเทศอาจมีรถพยาบาลที่ดัดแปลงเพื่อให้มีคนพยาบาลไปด้วยหนึ่งคนเพื่อปฐมพยาบาล แต่ไม่ได้ใช้เพื่อขนส่ง ในกรณีดังกล่าวผู้ป่วยที่จำเป็นต้องไปโรงพยาบาลจะต้องใช้รถพยาบาลสำหรับผู้ป่วย ควบคู่ไปกับรถของหน่วยเคลื่อนที่เร็วด้วย
อีลิชา โอติส

อีลิชา เกรฟส์ โอติส (3 สิงหาคม 1811 – 8 เมษายน 1861) เป็นนักอุตสาหกรรม ผู้ก่อตั้งบริษัทโอติสเอเลเวเตอร์และผู้ประดิษฐ์อุปกรณ์นิรภัยซึ่งป้องกันมิให้ลิฟต์ตกหากเคเบิลยกขาด เขาประดิษฐ์อุปกรณ์นี้ขณะอาศัยอยู่ในยองเคอส์ รัฐนิวยอร์ก ในปี 1852 และเสร็จสิ้นผลิตภัณฑ์ในปี 1854
วิธีใช้

"วิธีใช้" เป็นซิงเกิลที่ 3 ของ สิงโต นำโชค และมีอภิวัชร์ เอื้อถาวรสุข หรือแสตมป์ มาร่วมร้อง ประพันธ์เนื้อร้อง-ทำนองและผู้เรียบเรียงโดย สิงโต นำโชค และอภิวัชร์ เอื้อถาวรสุข โดยทั้งสองคนนั้นเคยร้องร่วมกันแล้วในเพลงของแสตมป์ "ชายกลาง" ในปี พ.ศ. 2554 เป็นเพลงที่ฟังสบาย ๆ สไตล์ดนตรีมีเอกลักษณ์ตามแบบฉบับของพวกเขา
เพลง "วิธีใช้" ออกจำหน่ายในวันที่ 8 ตุลาคม พ.ศ. 2556 ประสบความสำเร็จในชาร์ตเพลงของไทยในหลายคลื่นวิทยุ อาทิ คลื่นซี้ดเอฟเอ็มในชาร์ตท็อป 20 ได้อันดับสูงสุดที่ 3 อันดับที่ 14 ของชาร์ตเพลง 95.5 เอฟเอ็ม เวอร์จิ้นฮิตซ์ ชาร์ตท็อป 40 ของ 95.5 เวอร์จิ้นฮิตซ์
มิวสิกวิดีโอ.
มิวสิกวิดีโอเพลง "วิธีใช้" เผยแพร่ครั้งแรกในวันที่ 31 ตุลาคม พ.ศ. 2556 เนื้อหาเพลงเกี่ยวกับการเปรียบเทียบว่าสิ่­งของต่าง ๆ รอบตัวล้วนมีวิธีใช้กำกับไว้ แต่เมื่อได้เจอผู้หญิงสวย ๆ พวกเธอไม่ได้มีวิธีใช้แปะไว้ ทำให้ไม่รู้วิธีใช้ ไม่รู้วิธีรักอย่างพอดี สุดท้ายก็หลงรักจนหมดใจ ทั้งที่ความจริงแล้วผู้หญิงสวย ๆ เหล่านั้นมีไว้แค่มองเท่านั้น โดยภาพที่ถ่ายทำทั้งหมดถูกถ่ายทอดเป็นแอนิเมชั่­น และมี ปอย-ตรีชฎา เพชรรัตน์ มาร่วมแสดงด้วย
การตอบรับ.
เพลง "วิธีใช้" ได้อันดับ 3 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 1 ธันวาคม พ.ศ. 2556 และอันดับที่ 14 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 22 ธันวาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล
เมดิเตอร์เรเนียนเกมส์

เมดิเตอร์เรเนียนเกมส์  เป็นการแข่งขันกีฬาหลายชนิดระหว่างประเทศของบริเวณเมดิเตอร์เรเนียน ซึ่งตามปกติจะมีการจัดแข่งขันทุกสี่ปี โดยคณะกรรมการโอลิมปิกอียิปต์ (Egyptian Olympic Committee หรือ EOC)
<templatestyles src="Template:TOC limit/styles.css" />
สรุปเหรียญเมดิเตอร์เรเนียนเกมส์ตลอดกาล.
- เซอร์เบีย เข้าร่วมแข่งขันในปี ค.ศ. 2005 ในชื่อ เซอร์เบียและมอนเตเนโกร
กีฬาที่จัดแข่งขัน.
ตลอดระยะเวลาที่มีการแข่งขันกีฬาเมดิเตอร์เรเนียนเกมส์ ปรากฏว่ามีการแข่งขันกีฬาทั้งหมด 33 ชนิด ดังตารางต่อไปนี้
อันดับหน่อไม้ฝรั่ง

อันดับหน่อไม้ฝรั่ง หรือ Asparagales เป็นอันดับของพืชใบเลี้ยงเดี่ยวที่ใช้การจัดจำแนกพืชระบบ APG III ตั้งชื่อตามวงศ์ Asparagaceae อันดับนี้เสนอขึ้นครั้งแรกโดย Huber เมื่อ พ.ศ. 2520 และต่อมาได้นำไปใช้ในระบบดาลเกรน (Dahlgren system) ใน พ.ศ. 2528 ก่อนหน้านี้ สมาชิกส่วนใหญ่ของอันดับนี้เคยอยู่ในอันดับ Liliales ซึ่งเป็นที่รวมของพืชใบเลี้ยงเดี่ยวที่กลีบรวมมีสี และไม่สะสมแป้งในเอนโดสเปิร์ม แต่จากการศึกษาทางด้านดีเอ็นเอได้แสดงให้เห็นว่าอันดับ Liliales ควรแบ่งออกเป็นอย่างน้อย 3 อันดับคือ Liliales, Asparagales และ Dioscoreales
เขตเชมกัง

เขตเชมกัง  เป็นหนึ่งใน 20 เขต ของประเทศภูฏาน ถูกล้อมด้วย เขตซาร์ปัง, เขตตงซา, เขตบุมทัง, เขตมองการ์ และ เขตซัมดรุปจงคาร์, และเส้นขอบรัฐอัสสัม ใน ประเทศอินเดีย ไปทางใต้ ศูนย์กลางการบริหารของเขตเชมกัง
เมดิเตอร์เรเนียนเกมส์ 1951

กีฬาเมดิเตอร์เรเนียนเกมส์ 1951  การแข่งขันนี้จัดขึ้นที่อะเล็กซานเดรีย ประเทศอียิปต์
<templatestyles src="Template:TOC limit/styles.css" />
ประเทศที่เข้าร่วมการแข่งขัน.
<templatestyles src="Col-begin/styles.css"/>
โรงเรียนสาธิตมหาวิทยาลัยพะเยา

โรงเรียนสาธิตมหาวิทยาลัยพะเยา (ย่อ: สธ.มพ./DESUP) เป็นโรงเรียนสหศึกษา ก่อตั้งเมื่อวันที่ 17 กันยายน พ.ศ. 2554 จัดการศึกษาในระดับประถมศึกษาถึงมัธยมศึกษา อยู่ภายใต้การกำกับดูแลของมหาวิทยาลัยพะเยา โดยอาศัยการสนับสนุนทางด้านวิชาการจากคณะ และวิทยาลัยต่าง ๆ ของมหาวิทยาลัย ปัจจุบันโรงเรียนมุ่งเป็นโรงเรียนแนวศิลปศาสตร์(Liberal Arts Education) โดยมีวัตถุประสงค์เพื่อเป็นโรงเรียนตัวอย่างที่สมบูรณ์แบบในการจัดการเรียนการสอน และการจัดกิจกรรมต่าง ๆ ที่สนับสนุนการเรียนรู้ของนักเรียนในระดับชั้นมัธยมศึกษา และผลิตนักเรียนให้มีความสามารถ ส่งเสริมกระบวนการเรียนรู้ การคิดวิเคราะห์ และความเป็นเลิศทางด้านวิชาการ มีคุณธรรม จริยธรรม มีความพร้อมในการเข้าสู่ประชาคมอาเซียน และการศึกษาต่อในระดับอุดมศึกษา ตลอดจนมีความพร้อมในการประกอบอาชีพ
ประวัติ.
โรงเรียนสาธิตมหาวิทยาลัยพะเยา ก่อตั้งขึ้นเมื่อวันที่ 17 กรกฎาคม พ.ศ. 2554 เป็นนโยบายของ ศ. (พิเศษ) ดร.มณฑล สงวนเสริมศรี อธิการบดีมหาวิทยาลัยพะเยา ที่ต้องการสร้างโรงเรียนต้นแบบในการจัดการเรียนการสอน และการจัดกิจกรรมต่าง ๆ ที่สนับสนุนการเรียนรู้ของนักเรียนในระดับชั้นมัธยมศึกษา ดังนั้นสภามหาวิทยาลัยพะเยาในคราวประชุมครั้งที่ 6/2554 เมื่อวันที่ 17 กรกฎาคม พ.ศ. 2554 มีมติให้จัดตั้งโรงเรียนสาธิตมหาวิทยาลัยพะเยาขึ้น เป็นส่วนงานระดับกองอยู่ภายใต้สำนักงานอธิการบดี และให้มีผลบังคับใช้ตั้งแต่วันที่ 28 กันยายน พ.ศ. 2554 เป็นต้นไป โรงเรียนจึงได้นับเอาวันที่ 17 กันยายน พ.ศ. 2554 เป็นวันสถาปนาโรงเรียน ในระยะแรกมี รศ.ดร.ชยันต์ บุณยรักษ์ เป็นผู้อำนวยการท่านแรก โดยเปิดรับนักเรียนรุ่นแรกในปีการศึกษา 2555 ระดับชั้นมัธยมศึกษาปีที่ 1 และ 4 ระดับชั้นละ 2 ห้อง ห้องละ 30 คน รวม 120 คน และมีนักเรียนครบทุกระดับชั้นในปีการศึกษา 2557 รวมแล้วโรงเรียนได้เปิดทำการเรียนการสอนใน 6 ระดับชั้น ทั้งหมด 12 ห้องเรียน โดยใช้อาคารเรียนซึ่งเดิมเป็นอาคารปฏิบัติการทางวิศวกรรมศาสตร์ จำนวน 12 หลัง เป็นอาคารเรียนชั่วคราว และกำลังก่อสร้างอาคารเรียนถารวร บนเนื้อที่ 91 ไร่ บริเวณถัดจากสนามกีฬามหาวิทยาลัยพะเยา โดยเริ่มก่อสร้างตั้งแต่ปี พ.ศ. 2557 ประกอบด้วยอาคารสำนักงาน อาคารเรียน อาคารปฏิบัติการ โรงอาหาร หอสมุด หอประชุม อาคารกิจกรรมและหอพัก
ต่อมาเมื่อวันที่ 13 สิงหาคม พ.ศ. 2557 ศาสตราจารย์พิเศษ ดร. มณฑล สงวนเสริมศรี อธิการบดีมหาวิทยาลัยพะเยา พร้อมด้วย รองศาสตราจารย์ ปรียานันท์ แสนโภชน์ คณบดีคณะวิทยาศาสตร์และ รองศาสตราจารย์ ดร.ชยันต์ บุณยรักษ์ ผู้อำนวยการโรงเรียนสาธิตมหาวิทยาลัยพะเยาร่วมลงนามและเป็นเกียรติในการลงนามบันทึกข้อตกลงความร่วมมือในการดำเนินงานโครงการ วมว. ระยะที่ 2 ระหว่างกระทรวงวิทยาศาสตร์และเทคโนโลยีกับมหาวิทยาลัยที่เข้าร่วมโครงการ วมว. ระยะที่ 2 ทำให้โรงเรียนสาธิตมหาวิทยาลัยได้เปิดรับนักเรียนในโครงการดังกล่าวเพิ่มอีก 1 ห้องเรียน ในปีการศึกษา 2558 เป็นรุ่นแรก
ในคราวประชุมสภามหาวิทยาลัย ครั้งที่ 1/2560 เมื่อวันที่ 29 มกราคม พ.ศ. 2560 สภามหาวิทยาลัยมีมติให้เปิดการเรียนการสอน ระดับประถมศึกษา โรงเรียนสาธิตมหาวิทยาลัยพะเยา ได้มีการเปิดรับสมัครนักเรียนชั้นประถมศึกษา เพิ่มเติมขึ้นอีก ในปีการศึกษา 2560 และเมื่อวันที่ 4 พฤศจิกายน พ.ศ. 2561 สภามหาวิทยาลัยพะเยาได้มีมติให้ปะกาศจัดตั้งโรงเรียนสาธิตมหาวิทยาลัยพะเยา เป็นส่วนงานตามมาตรา 7 (4) ตามพระราชบัญญัติมหาวิทยาลัยพะเยา พ.ศ. 2553 ให้มีฐานะเทียบเท่าคณะ ตั้งแต่วันที่ 9 พฤศจิกายน พ.ศ. 2561 เป็นต้นไป
ดิสนีย์จูเนียร์เอเชีย

ดิสนีย์จูเนียร์เอเชีย  เป็นช่องสถานีโทรทัศน์ ที่ออกฉายในเอเชีย และเป็นช่องสถานีโทรทัศน์ดาวเทียมที่ออกอากาศในเอเชียตะวันออกเฉียงใต้ โดยมีต้นแบบมาจากช่องดิสนีย์จูเนียร์ ของสหรัฐอเมริกา
ในประเทศไทย ช่องดิสนีย์จูเนียร์เอเชีย ออกฉายทางทรูวิชั่นส์ ช่อง 448 เฉพาะสมาชิกตั้งแต่ สมาร์ท แฟมิลี่ แพ็กเกจ ขึ้นไป และสมาชิกที่ใช้แพ็กเกจตามสั่ง เอ็นจอย เอ็กซ์ตร้า คิดส์ เอชดี แพ็กเกจ (ปัจจุบันนี้ปิดให้บริการแล้ว มีผลตั้งแต่วันที่ 1 ตุลาคม พ.ศ. 2564 ช่อง 448 ถูกแทนที่ ดรีมเวิกส์)
เพลงสรรเสริญธงชาติบราซิล

เพลงสรรเสริญธงชาติบราซิล  เป็นเพลงสรรเสริญธงชาติ ประพันธ์บทร้องโดย โอลาฟโว บิลัค เรียบเรียงทำนองโดย ฟรานซิสโก บรากา มีการบรรเลงอย่างเป็นทางการครั้งแรกเมื่อวันที่ 9 พฤศจิกายน ค.ศ. 1906 และใช้แทนเพลงชาติในช่วงที่มีการเชิญธงทหาร
เพลงสรรเสริญธงชาติ (ในฐานะเพลงปลุกใจและเพลงสำคัญของบราซิล) ซึ่งได้รับความนิยมสูงในสมัยการปกครองยุคเผด็จการทหารระหว่าง ค.ศ. 1964-1985 ในปัจจุบันกลุ่มเพลงดังกล่าวอาจถูกลดความสำคัญลง เพลงสรรเสริญจะทำการบรรเลงในวันธงชาติ (19 พฤศจิกายน) ซึ่งมีพิธีเชิญธงชาติผืนใหม่ขึ้นสู่ยอดเสา
พิธีเชิญธงชาติ (พิธีที่จัดโดยรัฐบาล เช่นกองทัพและสถานศึกษาอื่น ๆ พิธีดังกล่าวจัดขึ้นที่ Praça dos Três Poderes ในกรุงบราซิเลีย) โดยมีการเชิญธงชาติผืนใหม่ขึ้นสู่ยอดเสาประกอบการบรรเลงเพลงชาติ ส่วนธงผืนเดิถูกลดลงจากยอดเสาประกอบการบรรเลงเพลงสรรเสริญธงชาติ (ไม่นับรวมถึงการประดับธงชาติในสถานที่ดังกล่าว)
นัมบ์ (เพลงลิงคินพาร์ก)

"นัมบ์"  เป็นเพลงของวงดนตรีร็อกชาวอเมริกัน ลิงคินพาร์ก เป็นซิงเกิลที่สามจากอัลบั้ม"เมทีโอรา" และเป็นเพลงลำดับที่สิบสาม หรือเป็นเพลงสุดท้ายในอัลบั้ม เป็นเพลงหนึ่งของลิงคินพาร์กที่เป็นที่รู้จัก และติดอันดับหนึ่งในบิลบอร์ดเพลงอัลเทอร์เนทีฟภายใน 12 สัปดาห์ โดยติดอันดับหนึ่งของชาร์ตในปี พ.ศ. 2546 ในเวลา 6 สัปดาห์ และอีก 6 สัปดาห์ในปี พ.ศ. 2547 และติดอันดับที่ 11 ใน"บิลบอร์ด"ฮอต 100
เพลงได้นำไปดัดแปลงเป็นผลงานเพลง "นัมบ์/อานคอร์" ซึ่งเป็นการทำผลงานร่วมกันระหว่างลิงคินพาร์กกับนักร้องแร็ป เจย์-ซี โดยผลงานเพลงที่เป็นที่นิยมของศิลปินทั้งสอง นำมารวมกันในอัลบั้ม "คอลลิชันคอร์ส" (Collision Course) และได้รับรางวัลแกรมมี ในรางวัลแร็ป/ร้องยอดเยี่ยม "นัมบ์" ถูกจัดอันดับให้อยู่ในอันดับที่ 95 ในท็อป 100 แทร็กในรอบทศวรรษของเว็บไซต์บริการเพลงออนไลน์แรปโซดี (Rhapsody)
มิวสิกวิดีโอ.
มิวสิกวิดีโอกำกับโดย โจ ฮาห์น ถ่ายทำที่กรุงปราก สาธารณรัฐเช็ก ฉากโรงเรียน ห้องเรียน ทางเดิน และสนามด้านนอก ตั้งอยู่ที่โรงเรียนมัธยมโยฮันเนสเคปเลอร์ ที่กรุงปราก ฉากสะพานถ่ายที่สะพานชาร์ลส (Charles Bridge) ซึ่งเป็นสถานที่ที่มีชื่อเสียงของกรุงปราก แต่เนื่องจากนักร้องนำ เชสเตอร์ เบนนิงตัน กำลังป่วยจากอาการปวดท้องและปวดหลังอย่างรุนแรง จึงเลื่อนการถ่ายทำ ในฉากโบสถ์ที่คล้ายกันในลอสแอนเจลิส
มิวสิกวิดีโอมีเนื้อหาเกี่ยวกับปัญหาในครอบครัว และปัญหาสังคมที่ต้องเผชิญในชีวิตของนักศึกษาสาว ผู้ถูกทอดทิ้งจากสังคม (แสดงโดย Briana Evigan) เธอใช้เวลาส่วนใหญ่ในการวาดภาพ แสดงให้เห็นว่าเธออาจมีความฝันที่จะเป็นจิตรกร ในชั้นเรียนเธอโดนอาจารย์ว่าเพราะเธอวาดภาพขณะที่อาจารย์กำลังสอน ทุกคนในห้องจึงหัวเราะเยาะและล้อเธอ ทำให้เธอเป็นที่เยาะเย้ยของคนส่วนมากในโรงเรียน
รายชื่อเพลง.
เพลงทั้งหมดแต่งโดยลิงคินพาร์ก
อันดับชาร์ต.
<templatestyles src="Col-begin/styles.css"/>
พระราชวิมลโมลี (มานพ ปิยสีโล)

ผู้ช่วยศาสตราจารย์ ดร. พระราชวิมลโมลี นามเดิม มานพ เจือจันทร์ ฉายา ปิยสีโล พระราชาคณะชั้นราช อดีตเจ้าคณะจังหวัดสุรินทร์ อดีตผู้รักษาการแทนเจ้าอาวาสวัดศาลาลอย (พระอารามหลวง) อดีตเจ้าสำนักเรียนคณะจังหวัดสุรินทร์ อดีตรองอธิการบดีมหาวิทยาลัยมหาจุฬาลงกรณราชวิทยาลัย วิทยาเขตสุรินทร์ "พระมหาเปรียญธรรม 9 ประโยคสำนักศาสนศึกษาภูธรต่างจังหวัด"
ชาตภูมิ.
พระราชวิมลโมลี มีนามเดิมชื่อว่า มานพ เจือจันทร์ เกิดเมื่อ 1 มิถุนายน พ.ศ 2504 วันพฤหัสบดี แรม 3 ค่ำ เดือน 7 ปีฉลู บิดาชื่อคุณพ่อมา เจือจันทร์(เสียชีวิตแล้ว) มารดาชื่อคุณแม่มา เจือจันทร์(ยังมีชีวิตอยู่) ภูมิลำเนาเดิม ณ บ้านแตล หมู่ที่ 1 ตำบลแตล อำเภอศรีขรภูมิ จังหวัดสุรินทร์
อุปสมบท.
อุปสมบทเป็นพระภิกษุเมื่อวันที่ 20 พฤษภาคม พ.ศ. 2525 ณ พัทธสีมาอุโบสถวัดพรมศิลาแตล ตำบลแตล อำเภอศีขรภูมิ จังหวัดสุรินทร์ โดยมีพระครูอรุณธรรมวิภัช (เนียม) วัดพรมศิลาแตล เป็นพระอุปัชฌาย์ พระครูพรหมธรรมาภรณ์ (ตุ้ย) วัดพรมศิลาแตล ตำบลแตล อำเภอศีขรภูมิ จังหวัดสุรินทร์ เป็นพระกรรมวาจาจารย์ และพระสวัสดิ์ ปญฺญาทีโป วัดพรมศิลาแตล ตำบลแตล อำเภอศีขรภูมิ จังหวัดสุรินทร์ เป็นพระอนุสาวนาจารย์ ได้รับฉายานามทางพระพุทธศาสนาจากพระอุปัชฌาย์ว่า"ปิยสีโล"
มรณภาพ.
พระราชวิมลโมลี (มานพ ปิยสีโล ป.ธ.9) เข้ารักษาอาการอาพาธครั้งล่าสุดเมื่อวันที่ 17 มกราคม พ.ศ. 2568 ด้วยโรคมะเร็งปอด และติดเชื้อในกระแสโลหิตในคราวต่อมาจนถึงแก่มรณภาพลงอย่างสงบ เวลา 16.48 น. วันพุธ ที่ 29 มกราคม พ.ศ. 2568 ณ โรงพยาบาลสุรินทร์
ได้รับพระมหากรุณาธิคุณรับศพไว้ในพระบรมราชานุเคราะห์ 7วัน 50วัน 100วัน พระราชทานน้ำหลวงสรงศพ พระราชทานหีบทองทึบ พระราชทานพวงมาลา พระบาทสมเด็จพระวชิรเกล้าเจ้าอยู่หัว สมเด็จพระนางเจ้าสุทิดา พัชรสุธาพิมลลักษณ พระบรมราชินี และเจ้าคุณพระสินีนาถ พิลาสกัลยาณี พระราชทานพระพิธีธรรมสวดอภิธรรม และพระราชทานเพลิงศพ
เว่ย์ ชิวเยฺว่

เว่ย์ ชิวเยฺว่  เกิดวันที่ 26 กันยายน ค.ศ. 1988 ที่เทียนจิน เธอเป็นนักกีฬาวอลเลย์บอลหญิงชาวจีน รวมถึงเป็นกัปตันวอลเลย์บอลหญิงทีมชาติจีนระหว่างปี ค.ศ. 2008 ถึง 2012
ผลงานในระดับอาชีพ.
เว่ย์ ชิวเยฺว่ เป็นส่วนหนึ่งของการพาทีมคว้ารางวัลเหรียญทองแดงในการแข่งขันโอลิมปิกฤดูร้อน 2008 ที่กรุงปักกิ่ง รวมถึงพาทีมคว้ารางวัลเหรียญเงินในการแข่งขันวอลเลย์บอลเวิลด์กรังด์ปรีซ์ 2007
เธอชนะการแข่งขันมอนเทร็กซ์วอลเลย์มาสเตอร์ 2010 ร่วมกับทีมชาติของเธอ และได้รับรางวัล "มือเซตยอดเยี่ยม"
เว่ย์ ชิวเยฺว่ ได้รับการจารึกชื่อเป็นมือเซตยอดเยี่ยมในการแข่งขันวอลเลย์บอลหญิงชิงแชมป์โลก 2010
ภายหลังจากเธอประสบกับความผิดหวังเมื่อครั้งที่ทีมได้อันดับ 5 ในการแข่งขันวอลเลย์บอลหญิงในโอลิมปิกฤดูร้อน 2012 ในปี ค.ศ. 2013 เธอได้ออกไปจากทีมชาติเป็นระยะเวลาหนึ่งปีเพื่อรักษาหัวเข่าของเธอ ส่งผลให้เธอพลาดในการทำหน้าที่ร่วมกับทีมชาติหนึ่งสมัย และแล้ว เธอก็ได้เซ็นสัญญาร่วมทีมกับสโมสรอิกติซาดชิ บากู ในฤดูกาล 2013-2014 พร้อมด้วยอดีตเพื่อนร่วมทีมของเธอ ซึ่งได้แก่ หม่า ยฺวิ่นเหวิน และ จาง เหล่ย์ ซึ่งเป็นครั้งแรกของเธอที่ได้เข้าทำหน้าที่ร่วมกับสโมสรอื่นแทนสโมสรเทียนจิน